Поредната лесна Игра "Кой е този филм?" част 6 - ALL.BG Форуми\nПоредната лесна Игра "Кой е този филм?" част 6\n#2017575 - 28.01.2008 20:25\nСлед произнасянето на присъдата съдебната зала е разбунена от дюдюканията на присъстващите. Повечето са възбудени, но във въздуха мирише на облекчение. Правдата е възтържествувала.\nМъжът в инвалидна количка проследява с поглед отстъплението на костюмираните господа от противниковата банка. Изсеченото му лице с правилни, почти красиви черти е привидно безизразно, но пламъчета на злорадство се прокрадват през тъмните му очи.\nНеговият противник забелязва това, стиска юмрука си почти до кръв през преметнатото през ръката сако и се приближава до него с преднамерено бавна крачка. Не отделя очи от неговите.\nНадвесва се, дъхът му сякаш е кисел от загуба и безпомощност, но и непримиримост, почти дяволска страст към разобличаване на измамата.\n"Ще те гоня докрай" прошепва мъжът "....Каквото и да ми струва. Аз съм по-добър полицай от теб, защото имам нюх...."\nЪгълчетата на устата на мъжът в инвалидния стол помръдват едва забележимо нагоре. Сянка на ехидна усмивка, на снизхождение и тържествуване, поравно студени като парчета лед.\nГневен тик пробягва през лицето на надвесилия се мъж. Той процежда през побелелите си устни:\n"Аз знам, че си ги убил.... Както знам, че можеш да ходиш!!!!"\nРъката му се стрелва към ножа за хартия на масата, бърз замах и острието потъва до дръжка в бедрото на инвалида.\nОчите на двамата не се отделят нито за миг, но лицето на мъжа на инвалидния стол остава безизразно. Нито жест, нито мускул, нито дори сянка не потръпват през бледите му, изсечени черти.\nПриставите повалят мъжа със сакото, скупчват се отгоре му, докато той крещи:\n"Той лъже! Той лъже! Той....."\nPowered by: набабатихвърчилото\nRe: Поредната лесна Игра "Кой е този филм?" част 6\n#2018523 - 29.01.2008 16:17 [Re: duende]\nЕдиният от мъжете в гореописаната сцена участва в третата част на "Кръстникът".\nДругият - този, който играе в инвалиден стол, се прочу преди много години с една роля, която изпълни в трико-костюм и специфичен бретон.\n#2018594 - 29.01.2008 17:32 [Re: duende]\nХм, никой не познава....\nСигурен съм, че немалко хора са гледали този филм и сцената им е смътно позната.\nВтори жокер: Актьорът, който във филма играе парализиран мъж, седмица след премиерата на лентата претърпява тежък инцидент, който НАИСТИНА го оставя парализиран от врата надолу, до смъртта му миналата година.\nВъпреки злочестата си участ, той все пак снима един филм в това състояние през 1998 г., който се прочува като успешен римейк на велик майстор.\nПоговорката: "Не си играйте със съдбата."\n#2018601 - 29.01.2008 17:37 [Re: duende]\nСетих се кой е актьорът,станал известен с онова трико,но за гореописания филм не се...А да питам чичо ми Гугъл,не е интересно\n#2018694 - 29.01.2008 18:46 [Re: duende]\nДа, определено съм го гледал,\nно за съжаление не си спомням заглавието.\n#2018964 - 29.01.2008 22:49 [Re: duende]\nи аз съм го гледала! ще ми повярва ли някой, че още щом прочетох първите няколко думи и разбрах, че става въпрос за съд, точно за тая сцена се сетих! не знам защо\nне помня заглавието ахх...\nнакрая всъщност той наистина си се оказа инвалид и невинен и май една жена беше виновна за всичко хм..\nпарализиран от врата надолу, до смъртта му миналата година.\nне знаех, че е починал..\n#2018988 - 29.01.2008 23:10 [Re: Лoра]\nНе точно. И това е сърцето на филма\n#2018995 - 29.01.2008 23:14 [Re: Лoра]\nТака де - той - във филма - можеше да ходи...\nи си беше направил, това за което го съдеха,\nняма ли накой да се сети за заглавието а филма най-после?...\n#2018998 - 29.01.2008 23:16 [Re: duende]\nИ аз съм го гледал, но без жокерите май не бих се сетил за точното заглавие: Above Suspicion (1995), даже не ми изскача на български. А иначе парализираният е Кристофър Рийв, а Тома Неверни е Джо Мантеня.\n#2019001 - 29.01.2008 23:17 [Re: vg*]\nШшшшшшшшшшшшт, тихо бе!\nИма хора, дет не са гледали филма.\nАктьорът в инвалидния стол се казва Кристофър Рийв,\nа противникът му - Джо Мантеня.\n#2019009 - 29.01.2008 23:24 [Re: xanadu]\nИ аз съм го гледал, но без жокерите май не бих се сетил за точното заглавие: Above Suspicion (1995),\nОЛЕ! Уи гат а уинър.\nПробвах този филм, защото в периода 94-96, по БНТ го въртяха почти през седмица. Сигурен бях, че много хора са го гледали, и моментално ще се сетят за гореописаната сцена, но няма да могат да си спомнят заглавието или други детайли.\nТова е един много добър филм, сценарият е на Уилям Мейси (участва във Фарго).\nНавремето си го купих на видеокасетка от полу-пиратските издания на Мулти Видео Център и съм го гледал многократно. Задължителен филм!\n#2019038 - 29.01.2008 23:52 [Re: duende]\nЕто нещо любимо, отдавна му бях хвърлил око:\nМалък апартамент, обзаведен футуристично. Нощ е, или поне навън е тъмно, а вътре свети приглушена светлина и цветни прожектори от време на време шарят през прозореца. Мъжът отпива от малка чашка, около 40-годишен е, симпатичен здравеняк, сериозен, май скоро е ял пердах. Жената има кукленска красота, брюнетка, облечена в дълъг кожух с висока яка, мълчи потискащо. Мъжът казва:\n- Потресена ли си? Аз също... Често ми се случва. То е част от бизнеса.\nЖената най-после проговаря:\n- Но аз не съм в тоя бизнес.\n- Аз съм бизнесът.\nМъжът видимо се разстройва, отива в кухничката, разсъблича се до кръста и започва да мие пребитото си лице, плакне уста и плюе кървава слюнка. После разменят още няколко думи с хубавицата, тя съблича палтото, а той се отпуска на една кушетка с чашката върху гърдите си, и задрямва.\nТя оглежда малкото разхвърляно жилище. Открива куп фотографии на пианото и жадно ги разглежда, после сяда и изсвирва няколко акорда. Мъжът се събужда и се надига. Жената понечва да си тръгне. Той със сила я задържа и най-после, напреки волята й или тъкмо напротив, я обладава.\n#2019332 - 30.01.2008 09:12 [Re: xanadu]\nКибер-пънк класиката "Blade Runner "!\n#2019351 - 30.01.2008 09:29 [Re: violator]\nТова е, ама че бързо ме разкри!\nЕто една статия за Филип К. Дик и филмите по негови произведения, а ето и още една - по-подробно за "Блейд Рънър" на български!\n#2019393 - 30.01.2008 10:04 [Re: violator]\nНощ. Няколко видимо разярени мъже забързано обикалят улиците на съмнителен квартал. Единият от тях, симпатичен добре сложен младеж с къса коса и изписана огромна болка и гняв на скулестото лице, държи потрфейл с някакви документи в ръцете си. Спира разни случайни хора по пътя си, размахва документите и безпардонно пита:\n- Търсим Гилермо! Знаете ли къде можем да намерим Гилермо?\nПовечето хора, окъснели пияници и съмнителни типове, се свиват изплашени от вида на разярените мъже и поклащат глави отрицателно. Някой обаче разпознава името и ги насочва към близка улица. Те се запътват натам и виждат, че въпросното място е свърталище на проститутки. Започват да обикалят една по една наконтените жрици, крещейки грубо в лицата им:\n- Познавате ли Гилермо? Кой е Гилермо?\nСтресната жена посочва безмълвно с ръка своя колежка, позиционирана в края на улицата.\nМъжете се изстрелват към мургавата евтина проститутка, притискат я до стената и младият бесен мъж я сплашва:\n- Казвай кой е Гилермо. Сводникът ти ли е? Говори веднага, защото ще те смачкам от бой!\n- Какво искате от мен. Оставете ме, моля ви. Не ме наранявайте. Аз съм Гилермо.\n- Как така? - недоумяващо крещи нападателят!?\nЖертвата трескаво повдига полата си, дърпа бикините настрани и показва пениса си.\nВ това време няколко други проститутки започват да замерят с камъни мъжете. Те разочаровани тръгват се изнасят от мизерната улица, съпровождани прогонващите крясъци на травеститите.\nКой е филмът!?\n#2019411 - 30.01.2008 10:17 [Re: violator]\nУф, не мога да вържа заглавието.\nФилмът е впечатляващ, Моника Белучи е запомняща се изнасилена.\nЦялото му действие се развива наобратно - от края към началото.\nА първият кадър е едно грандиозно движение на камерата без прекъсване от панорама на града до мрачна стая с потрошени легла и двама изпаднали лузъри....\nНо заглавието ми се губи\nпп. Малка справка и ето го и заглавието: "Необратимо"\n#2019426 - 30.01.2008 10:23 [Re: xanadu]\nЕто още една, нашенска.\n#2019635 - 30.01.2008 13:17 [Re: pagane]\nТова го видях едва сега. Да, това е филмът. Прекрасната Моника Белучи тук си партнира със съпруга си - неотразимия чаровник Венсан Касел. И двамата са адски симпатични актьори.\nОсобен филм е "Необратимо". Типично по френски натуралистичен, тежък и разчупен!\n#2019913 - 30.01.2008 16:28 [Re: violator]\nПреди дни го гледах този филм отново, за 4 път, защото винаги ме е докосвал много силно... (Това не е жокер, не съм го гледала по телевизията )\n...Той слиза от порутения кораб и тръгва да я търси. Стъпва върху море от хора - човешки глави, които хрущят под краката му, протягащи се ръце, които не достигат нищо, преплетени до неотделимост тела. Една от ръцете го хваща за дрехата и един от мъчениците простенва "Ти дойде, сине, знаех, че ще дойдеш"...\n#2020032 - 30.01.2008 18:06 [Re: pagane]\nЕееее, Пагане, нема да ревем сега...\n"В какво се превръщат мечтите"... МНОООООГОО яки цветове в тоя филм\n#2020036 - 30.01.2008 18:10 [Re: Бодри]\nИ любимецът ми Робин Уилямс, който сякаш е станал актьор, за да играе точно в този филм\n#2020077 - 30.01.2008 19:03 [Re: pagane]\nУчител в класна стая, пълна с момчета-ученици.\nСкача на бюрото и задава въпроса "Защо се качих тук?!"\n- За да се чуствате по-висок?!\n- Не, но добър опит, господин Еди-кой-си. Качих се тук, за да си напомня, че трябва да гледам нещата под различен ъгъл.\nРазбирате ли, светът е много по-различен от тук горе. Не ми вярвате?! Елате да се убедите! Докато не знаете нещо със сигурност, трябва да го погледнете под различен ъгъл. Даже и да е глупаво или грешно... трябва да опитате.\n...възпитателната реч продължава, в същото време момчетата се качват едно по едно на бюрото от едната страна, поглеждат и слизат от другата.\nЕдна от най-педагогичните постъпки, които съм виждал\n#2020122 - 30.01.2008 19:57 [Re: Бодри]\nХихихи, как съм те подсетила Мълча!\n#2020285 - 30.01.2008 22:21 [Re: Бодри]\nНо понеже скоро играх, ще дам жокер:\nАктьорът, който играе главната роля, е номиниран за "Оскар" за нея. За жалост, разминава се на косъм с престижната награда, която определено заслужава за това великанско превъплъщение!\n#2020309 - 30.01.2008 22:41 [Re: violator]\nОнази, за която е номиниран две години по-късно е доста по-силна от тази, ама това е ако питаш мен. И понеже не си ме питал - все едно не съм го казал.\n#2020315 - 30.01.2008 22:43 [Re: the beer hunter]\nА БЕ ЕЙ!!!\n#ма се изредихте пред закачката ми, никой не иска да отговори!!!\nАз за кво съм я пуснал такава лесна??!!\nКого чакате да отговори?!\nааааамаахааа, ако продължавате така, ще закрия темата\nPS бду чудех се от кой от двата споменати филма да пусна загатката... и 2та ги обожавам.\nНо в 2рия филм има една доста по-силна роля - на човека с бенката\n#2020327 - 30.01.2008 22:50 [Re: Бодри]\nО, капитане, мой капитане, нЕ сЕ нЕрви.\nТуй е любимата ми сцена от втория!\n#2020338 - 30.01.2008 22:56 [Re: the beer hunter]\nХа!!! ИзненадА ме Аз мислех за тоя с Роберто, една година по-рано\n#2020351 - 30.01.2008 23:03 [Re: the beer hunter]\nХайде, бе!? Не може да бъде!\n#2020384 - 30.01.2008 23:24 [Re: violator]\nЦяла вечер тук говорите за този гений Робин Уилямс и никой не спомена "Обществото на мъртвите поети", което беше и отговорът, така ли?\n#2021013 - 31.01.2008 14:01 [Re: pagane]\nЕ хайде загатка де...\n#2021019 - 31.01.2008 14:09 [Re: Бодри]\nАз чинно чакам да бъде потвърдено\nОк, давам следващата. В малко по-различен стил.\nВ кой филм имаме събрани на едно място кукла на леглото, изядена от крава риза и много ревност?\n#2021129 - 31.01.2008 15:37 [Re: pagane]\nКравата май беше биволица, а ревнивия тип е Стефчо Данаилов\n#2021171 - 31.01.2008 15:58 [Re: Strangelove]\nМай верно беше биволица, сори за слабата ми памет\n#2021199 - 31.01.2008 16:24 [Re: pagane]\nИскаше ми се да пусна загадка пак от бг филм, десетки култови сцени се сетих покрай този, но ще стане прекалено повтаряща се играта, подсказка за новата загадка да има в старата.\nМлад мъж е на лечение в психиатрична клиника след опит за самоубийство. Психиатърът който иска да работи с него скоро ще се пенсионира, за това случят е предаден на друг терапевт, който обаче скоро се отказва от него. Постепенно, среща след среща нашият пациент разказва пред лекаря си, когото той смята за известен благородник историята на своя живот.\n#2021330 - 31.01.2008 17:46 [Re: Strangelove]\nтва беше едно за "Маркиз Дьо Сад"\n#2021342 - 31.01.2008 17:58 [Re: Дон Кихот]\nНашият герой носи маска, защото така е обещал на любимата жена. В клиниката му забраняват да я слага.\n#2021351 - 31.01.2008 18:06 [Re: Strangelove]\nе как веееее.... тоа Дон Хуан Де Марко... как не го познафти?!\nАх беее... а доктора е мноу готин\nОтстъпвам си реда, че след малко тръгвам от бачкане, а имам разходка по програма\nДан спирам влака де\n#2021355 - 31.01.2008 18:08 [Re: Бодри]\nДавай следващата. , или да задава който има загадка\nРедактирано от Strangelove (31.01.2008 18:09)\n#2022658 - 01.02.2008 18:22 [Re: Strangelove]\nОчевидно таванска стая. Влиза млад мъж със светла коса, облечен със поизбеляло синьо-сиво яке.\nОглеждайки вътрешността той взема от масичката малка фигурка на конник (прилича на Дон Кихот), опипвая внимателно, като че ли я гали. После се отправя към ниския прозорец и повдига стъклото нагоре. Отвъд пейзажът е сив и обикновен - заден двор. Той сяда до прозореца и отправя поглед навътре в стаята. Всичко му е ново и непознато, но като че ли някак изключително близко, тъжно и покъртително. Винаги си е мислел, че може би ще изглежда точно така...\nГардеробът е полуотворен и се виждат част от дрехите.\nСтава и се насочва към него. Открехва вратата и погледът му бавно и с изненада се насочва към една от закачалките.\nНа нея са наметнати две ризи. Горната е дънкова и като че ли го навежда на някаква мисъл... Очите му започват да се навлажняват. Оглежда ризата, после бавно я притиска към себе си, мачкайки болезнено, но мнивателно материята. Поледът му е зареян някъде в миналото на спомените - изненадващи, диви, нежни и дори брутални. Отстрани изглежда като че ли прегръща силно някого. От очите покапват сълзи...\nНяма начин да не познаете, свързано е с последните дни...\nРедактирано от Pazzini (01.02.2008 18:25)\n#2022879 - 01.02.2008 20:51 [Re: Pazzini]\nХм, да не би "Планината Броукбек"? Не че нещо съм голям фен на тоз филм...\n#2022922 - 01.02.2008 21:34 [Re: xanadu]\nОстаналото няма да го коментирам. За мен лично, това е най-добрата, истинската роля на Леджър! Останалото е ширпотреба - според мен, естествено, де!\nЛека нощ, до утре! Действайте на фронта!\nРедактирано от Pazzini (01.02.2008 21:35)\n#2022997 - 01.02.2008 22:40 [Re: Pazzini]\nТъй, ето още следващата загадка:\nВисок чернокос мъж с красиво свъсено лице, облечен в светъл работен гащеризон, с пръскачка на гърба, крачи бавно в гигантска царевична нива, между лехите с избуяла над човешки бой царевица. Внимателно пръска в основата на стеблата. Като че ли нещо долу привлича вниманието му. Навежда се и коленичи. Цялата земя под стеблата е плътно обрасла с красиви яркосини петолистни цветенца с бели тичинки.\nДокато ги разглежда отблизо, до него се приближава зализан костюмиран мъж към петдесетте с побеляла коса:\n- Пред очите ти е цветето на бъдещето – казва той. – Но то не е предназначено за теб.\n- Не е ли? – неуверено пита коленичилият.\n- Не, ти достатъчно си злоупотребявал с него – казва костюмираният и ехидно се засмива. – Така че ставай, недей да му се кланяш. Това вече не е твоят Бог, макар че някога е бил.\nЧернокосият се изправя и поглежда надолу:\n- Изчезнаха. Пролетните цветя изчезнаха.\n- Не, просто не можеш да ги видиш. Залавяй се за работа – му нарежда другият.\nМъжът с гащеризона не изглежда особено убеден, и когато костюмираният си тръгва, той отново коленичи, откъсва едно цветенце и го пъхва в кончова на ботуша под крачола си с думите:\n- Подарък за моите приятели за Деня на благодарността.\n#2023391 - 02.02.2008 13:52 [Re: xanadu]\nах бееееее, да почна ли сега с вашите камъни - знам, ама няма да кажа, нека някой друг се включи...\nаз само ше кажа, че наркоманитв в тоя филм бяха мноо готски\n#2023611 - 02.02.2008 19:16 [Re: Бодри]\nДруже Бодри, проблемът е, че вероятно и други хора се сещат, ама не щат да измислят нова загадка, щото и това си е един вид отговорност. Тъй че нищо чудно тази отгворност да се стовари на твоите крехки плещи!\nХайде сега, едно дзукерче: в парадигмата "Блейд Рънър"-"Специален доклад"-"Х" нашата загадка е маркирана с Х по цели два признака!\n#2024057 - 03.02.2008 12:15 [Re: xanadu]\nНови дзукерчета: филмът е екранизация по романа на нашумял американски писател фантаст, а в началото на '90-те години да го филмира е възнамерявал Тери Гилиъм. Филмът е заснет с "живи" актьори, след което изображенията са стилизирани чрез анимация.\n#2024994 - 04.02.2008 10:57 [Re: xanadu]\nЗначи, мисля че е този: A Scanner Darkly - По Синемакс името е "Камера помътняла". Филмът не съм го гледал, освен рекламата за него, но по жокера, мисля, че е той.\n#2025004 - 04.02.2008 11:07 [Re: Pazzini]\nБраво, Паци, той е. Според обложката на ДВД изданието се казва "Камера потъмняла", а вътре е обявен като "Камера помътняла". Но има доста дрога и халюцинации в тоя филм, тъй че приемаме в двата варианта;)\nИначе в сцената горе, която описах, е Киану Рийвс, филмът е сниман по романа на Филип К. Дик, а ето и една картинка за по-визуално (мацето е любимката ми Уинона Р.):\n#2025203 - 04.02.2008 14:10 [Re: xanadu]\nНещо лесно и култово:\nМагистрала. По нея се движи мотоциклетист с дълга коса, мустаци и превръзка на главата, която придържа веещата се коса. Настига го и се изравнява с него малък пикап с двама очевидно дребни фермери с доста криви физиономии. Единият поглеждайки към моториста се ухилва злобно вадейки пушка и игриво имитира стрелба...\n- Що не се подстрижеш бе? - се провиква той.\nМотористът го поглежда пренебрежително и му показва среден пръст давайки газ. Но пикапа усилва скоростта и настигайки мотора фермера натиска спусъка...\nМоторът губи оправление, излиза от шосето и шеметно полита в нивата. После избухва в пламъци...\n#2025616 - 04.02.2008 19:18 [Re: Pazzini]\nНай-гадния финал на филм, ако говорим за едно и също.\n#2025852 - 04.02.2008 23:51 [Re: vg*]\nАми това трябва да е. Наистина гадничко! Иначе за мен най-добрият филм на Денис Хопър, и може би една от неговите най-запомнящи се роли редом с Джак Никълсън и Питър Фонда.\n#2026391 - 05.02.2008 16:30 [Re: xanadu]\nДа, това ВОЛНИЯТ ЕЗДАЧ !\n#2026684 - 05.02.2008 22:20 [Re: Pazzini]\nДжони Деп се люби с руса мадама на фона на горящ замък.\nИзрежението на лицето й се променя -\nчертите изглеждат ту ангелски, ту дяволски...\nДокато се чудиш мониторът ти ли е калпав\nили ДивХът е гърчав, сцената свършва.\n#2026761 - 05.02.2008 23:34 [Re: vg*]\nТц, не позна, аз си го гледкам на 26-инчов течнокристален дисплей\nА иначе: наш Джони е с неустоимата Еманюел Сение в "Деветата порта" на Роман Полански по романа на Артуро Перес-Реверте.\n#2027059 - 06.02.2008 11:19 [Re: xanadu]\nДамммм, браво, ти си.\n#2027078 - 06.02.2008 11:45 [Re: vg*]\nПривлекателен, добре сложен загорял мъж, полугол, омотан с разни кожени одежди и препаски и със странни ботуши, влиза в нещо като магазин, намиращ се на някакъв много странен атол от желязо, цвъкнат насред безбрежния океан. Приближава се до металния тезгях и оглежда празните лавици. Носи си парите в нещо като огромна пластмасова кутия от какао. Оказва се обаче, че хубавичката и също така добре загоряла продавачка няма какво да му предложи за продан. Накрая той си поисква една самотно стояща в ъгъла саксия с посаден в нея домат, плащайки с половината от имането си. Отзад в магазина се появява много симпатично малко момиченце с изумрудено сини очи, също така добре загоряло, а когато се обръща, на гърба й виждаме странна татуировка със стрелка, сочеща към някакви бели възвишения на върха на един правилен кръг. Отстрани пък има странни йероглифни надписи.\n#2027105 - 06.02.2008 12:16 [Re: xanadu]\nМъжът е Кевин Костнър, нали?\nА филмът е с най-много вода и най-много Златни малинки в историята на киното.\n#2027118 - 06.02.2008 12:35 [Re: pagane]\nАбе може и да има златни малинки, ама мене си ме кефи. Просто има някаква атмосфера в този филм, освен това може да видиш горе-долу като как би изглеждала Земята след парниковия потоп\nА и таз девойка с мрежестата рокля страшно ми допада:)\n#2027259 - 06.02.2008 14:41 [Re: xanadu]\nосвен това може да видиш горе-долу като как би изглеждала Земята след парниковия потоп\nабе... не знам дали ше изглежда така земята... чудя се от къде ли е озоновия слой и кислорода в атмосферата ама тва е една друга тема\n#2027286 - 06.02.2008 15:12 [Re: xanadu]\nХм, днес си припомних нещо, което...\n(я да не давам жокери)\nОгромна зала в затънтено имение. По земята седят момичета и момчета в униформи, подобни на ученически. Дама в красива бяла рокля разказва история, докато друга възрастна дама свири на пиано.\nСред младежите са се разположили възрастни мъже, които очевидно командват положението. От време на време историята прекъсва, за да се случи нещо страшно...\n#2027385 - 06.02.2008 16:38 [Re: pagane]\nСало, или 120 дни на Содом\n#2027399 - 06.02.2008 16:50 [Re: georid]\nНавремето го даваха в Одеон, тогава беше още Дружба.\nКато си го припомних тия дни, чак не повярвах, че съм гледала в обществено кино този филм преди 20 години\n#2027428 - 06.02.2008 17:21 [Re: pagane]\nВ този форум само воайорствам, т.е. с доброволен статут на наблюдател съм. Но щом се набутах да отговарям, добре...\nТой е уважаван преподавател. Тя е стръвна журналистка, която дири истината и чрез истината – "Пулицър" (това не го споделя с никого, но зрителят си го знае).\nТой е умен и добър. И отдаден на обществена кауза. Попрекалява с пиенето, но то си е в реда на нещата за един истински интелектуалец. Той е сърцето на обществената кауза. Той е лицето на обществената кауза. И е Боец No 1 на обществената кауза. Браво на него.\nНо в един миг животът му се преобръща (ах, тези жени). И нищо вече не е същото. И накрая нищо не е такова, каквото е изглеждало.\n#2027440 - 06.02.2008 17:29 [Re: georid]\nТой е Кевин Спейси, и е навлякъл живота на Дейвид Гейл.\n#2027445 - 06.02.2008 17:35 [Re: the beer hunter]\nСпейси акбар! Ти си.\n#2027452 - 06.02.2008 17:41 [Re: georid]\n... каза той и му се изтърколи камъкът от сърцето...\n#2027474 - 06.02.2008 17:51 [Re: vg*]\nТака, за да не бавя играта, ако до петнайсетина минути не съм измислил ново питане, може да ми изземете реда.\n#2027490 - 06.02.2008 18:02 [Re: the beer hunter]\nКой па го иска??!! Всички ги мързи\nХайде давайте сцени, а не описания на филмите де... с описания става като шорттекста отзад на обложката\n#2028344 - 07.02.2008 17:10 [Re: Бодри]\nИскаш сцена? Ето ти:\nВътрешно стълбище. По него бързо се изкачва млада жена с кожено палто.\nЛичи си, че идва от някакво празненство, защото през разгърдената дреха се вижда красива бяла вечерна рокля.\nИзведнъж се чува гръм! Тя още по-бързо достига до желания етаж, залепва се за врата\nи започва да удря буквално по нея:\n- Господин Баксътър, г-н Бакстър, добре ли сте?\nВратата се отвяря и от нея се показва изненадан мъж към тридесетте, по риза и с бутилка шампанско, от която излиза бяла пяна...\n- Да, добре съм!... А, мис Кюбелик!... Какво правите тук, не сте ли на новогодишното парти?\n- Бях, но сега съм тук - някак успокоено и щастливо отвръща тя влизайки вътре в стаята.\nТам всичко е разхвърляно, някои неща са опаковани, някои чакат реда си...\n- За къде се стягате - пита тя с изненада граничеща с уплаха.\n- Кой знае... за друг град, друга работа... напуснах!\n- Не сме си довършили играта на карти! - веднага добавя тя.\n- Ами г-н Шелдрейк, няма ли да се сърди, че закъснявате?\n- Г-н Шелдрейк ли?... Ще му изпратя коледно кексче догодина!\nДвамата сядат на канапето пред ниската масичка. Тя взема игриво тестето с карти и започва да ги размесва.\n- Прекрасна сте г-це Кюбелик! - казва мъжът - Чувате ли какво казах? Нпрово ви обожавам!\n- Стига си приказвал - цепи! - отвръща тя весело като го гледа с любов и признателност.\nРедактирано от Pazzini (07.02.2008 17:11)\n#2028939 - 08.02.2008 09:56 [Re: Pazzini]\nТоварищ Бакстер е о' бозе почившия Яшка Лимонов, любимецът на о' бозе почившия Виллем Дикий.\nТя се качва към апартамента.\nОбичам Яшка и Виллем. Когато не снобеят. Предпочитам ги горещи.\n#2028962 - 08.02.2008 10:28 [Re: georid]\nНе е ли Виллем Дивкий?\n#2028975 - 08.02.2008 10:38 [Re: duende]\nАми помни ли човек. Като ме караха да уча руски насила - така е то. Един от незабравимите шлагери от баладично естество на Крутящие Камни е познат като Дикие Лошади. Така че Дикий би трябвало да е.\n#2028981 - 08.02.2008 10:41 [Re: duende]\nЗа простосмъртно разсъждаващите зяпльовци като мен:\nАПАРТАМЕНТЪТ - (1960, реж. Били Уайлдър).\nНеувяхваща "стара" лента, която всеки път ме разтройва.\nРедактирано от Pazzini (08.02.2008 10:42)\n#2029023 - 08.02.2008 11:18 [Re: Pazzini]\nДа. Яшар Лимоноолу (a.k.a. Чоджук Лимон) в "Собата" - един шедьовър на Файда Каба (a.k.a. Дивата сметка в пограничните райнони отсам). А ханъмата беше Шaрлъ МакСокак.\n#2029637 - 08.02.2008 20:58 [Re: georid]\nАми хайде, давай следващата загадка. И не забравяй: искаме сцена от филм!\n#2029680 - 08.02.2008 22:00 [Re: xanadu]\nТой видя постройката. Дървена, едноетажна, с аскетичната простота на казарма. Наоколо беше тихо. Насред пустинята е тихо. И да, беше тихо. Не е истина колко беше тихо. Ако ме питате: тихо ли беше?, щях да отвърна: да, тихо беше.\nТой влезе. Видя ги. Лежаха в две стройни редици. И по средата – стройната пътека. Да, казармено помещение беше. И те бяха войници. Лазарет за смъртници. Да, предстоеше им да умрат. Той беше в залата на очакването. Разбра го по израстъците. Израстъците по лицата им.\nМоже би войниците стенеха. Може би не стенеха. Иди, че разбери. Защото беше тихо. Тихо като невидимото излъчване. Колко малко знаеха за него тогава. Той не знаеше. Той имаше други проблеми. Това му беше работата. Да решава проблеми. Такива проблеми го бяха довели и на това място. Той не бе предполагал, че това място съществува.\n#2030021 - 09.02.2008 12:14 [Re: georid]\nТова е то енигма.\nГеориде, таз загадка е като цитадела. Ако не открехнеш малко портите, влизането ще е трудно.\n#2030136 - 09.02.2008 15:14 [Re: the beer hunter]\nКак беше попаднал той на това място? Вършеше си работата. А каква беше тя? Да решава проблеми. Какъв беше проблема този път? Млада жена. Красива. Смазана. Странно смазана. Насред пустинята. От бой да я пребиеш - пак не можеш да постигнеш такъв ефект.\nТой беше със своите колеги. С онези, с които решаваха проблемите заедно. Извън закона ги решаваха. Със санкция над закона. В името на добруването. Те не му бяха само колеги. Бяха се сближили. Да убивате заедно, в името на добруването - ако това не сближава хората, то не знам какво би могло да ги сближи.\nНо този път не им беше казал. На колегите си, дето му бяха повече от колеги. Не им беше казал, че я познава. Не им беше казал, че има филм. Тя и той. И този филм някой бе подхвърлил на жена му. Имаше и друг филм. Пак с нея. И заради този филм тя бе добила смазан вид. Е, този вид не беше буквално смазан. В смисъл - мозък и черва навън и пр. банализми. Имаше нещо нестандартно.\nКой беше другият на другия филм? Онзи, който също беше в процес на умиране. А защо беше в процес на умиране? Невидимото излъчване. Колко малко знаеха за него тогава. А може би онзи знаеше. Но нямаше как. Нали е патриот.\n#2030248 - 09.02.2008 17:15 [Re: georid]\nИ идея си нямам за кой филм говориш, но не мога да не изръкопляскам виртуално от начина на задаване на загатката ОВАЦИИ\n#2030358 - 09.02.2008 19:39 [Re: georid]\nХе-хе, "Водопадите Мълхоланд"! Помислих си за него още веднага, но не бях сигурен.\nТой е Ник Нолти, умиращият генерал е Джон Малкович, а смазаното момиче - ослепителната Дженифър Конъли.\n#2030365 - 09.02.2008 19:49 [Re: xanadu]\n. Ти гониш!\n#2030389 - 09.02.2008 20:32 [Re: georid]\nЕй я и моята цитадела\nНощ. Страстна любовна сцена.\nНа другия ден двамата седят на бара в симпатичен малък локал. Стените са накичени с много рамкирани снимки, наоколо се лее испанска реч. Тя поръчва на бармана мохито и нещо за хапване. Истинска красавица е, но източен тип, облечена в бяла блузка и с разкошна дълга тъмна коса. Той има също въздълга коса, набола брада и завити надолу покрай ъгълчетата на устата му мустаци, висок млад мускулест тип с живи очи и леко мафиотско излъчване, облечен в светла памучна риза.\n- Ще ти хареса – казва тя.\n- Чувала ли си “Олман Брадърс”? – пита той.\n- “Линард Скинард”? “Фрий Бърд”?\n- Не ги знам.\n- Такава беше музиката тогава. Той свиреше в баровете на Атланта. Но късметът му... – казва той и я погалва по косата. – На баща ми така и не му провървя. Затова започна да кара камион. не го виждах много често, но бяхме близки.\nСлед кратка пауза я пита:\n- Приличаш ли на майка си?\n- Защо? Тя умря в Ангола, когато бях на 16. Беше преводачка. Ще ти покажа нейна снимка. От една сватба е... – тя го поглежда влюбено в очите.\n#2030645 - 10.02.2008 10:49 [Re: xanadu]\nФилмът е римейк по нашумял сериал, а ето и главните "виновници" в оригиналната продукция:\n#2030653 - 10.02.2008 11:04 [Re: xanadu]\nbtw, снощи го гледах по ТВ 7. За втори път и както и при първия си отбелязах - голям филм.\n#2030746 - 10.02.2008 15:13 [Re: xanadu]\n"Маями вайс" .\nКартинката свърши работа.Филма не догледах...\nЧовекът в бяла престилка,зад бюрото,е младо момче.Двойката,седяща срещу него го гледа недоверчиво.Той много съсредоточено си отбелязва нещо в папката,след всеки зададен въпрос.Красивата блондинка отговаря все по-смутено.Подшушва нещо на униформения млад мъж до нея.Доловил опасенията им,младото момче ги успокоява,казвайки им,че процедурата ще направи др.Л..\nРедактирано от набабатихвърчилото (10.02.2008 15:14)\n#2031883 - 11.02.2008 22:38 [Re: набабатихвърчилото]\nДа поразкажа още малко от сцената,а?Дзукерче ,един вид....\n"...При който отговор блондинката си отдъхва,както и придружаващият я младеж.В същия момент,вратата на кабинета се отваря и една мед.сестра си подава главицата през нея,уведомявайки младежа в бяла престилка,че жената,която е израждал снощи,има нужда от него."\nРедактирано от набабатихвърчилото (11.02.2008 23:08)\n#2033962 - 13.02.2008 18:53 [Re: набабатихвърчилото]\n#2034110 - 13.02.2008 21:09 [Re: набабатихвърчилото]\nБрех, голямо мъртвило тука\nДавай още дзукерчета!\n#2034137 - 13.02.2008 21:35 [Re: xanadu]\nxanadu, ако ме отмениш със загадката, ще съм ти много признателен.\n#2034207 - 13.02.2008 22:34 [Re: the beer hunter]\nТъкмо се бях запътила да подавам любимия ми цитат (Goodnight, you princes of Maine. You kings of New England),а то имаме познал.\n#2034262 - 13.02.2008 23:27 [Re: the beer hunter]\nДобре, друже, обаче ти правя тая услуга срещу някоя биричка. Оставям на теб да решиш кога и как\nМладият мъж, облечен в бежов шлифер, със симпатични мустачки, тъмна коса и сини очи, кара с умерена скорост американската си кола по някакъв не особено оживен път. Отзад го застига, задминава и засича друг автомобил, който го принуждава да спре. От него изскача мъж и с насочен пистолет се намъква в купето, претърсва нашия герой, изважда от вътрешния му джоб пачка с пари, и го подкарва с колата навътре в гората.\nТам двете коли спират, изкарват нашия герой навън, излиза и шофьорът на другата кола, и двамата май ще го екзекутират. В това време мистериозно зад тях се появява четвърти мъж с насочен към екзекуторите пистолет, подхвърля един патлак на нашия герой, и принуждава другите двама да свалят оръжието си. Внимателно прибира пистолетите им, после хладнокръвно ги застрелва с по два изстрела, всеки с пистолета на другия, след което подхвърля пистолетите до тях, все едно са се изпозастреляли взаимно. Нашият герой бръква в джоба на единия мъртвец и изважда оттам окървавената си пачка с пари.\nПосла двамата продължават пътуването си към големия град, като мистериозният спасител се напъхва обратно в багажника на колата.\n#2034474 - 14.02.2008 09:17 [Re: xanadu]\nПонеже няма да ме има няколко дена, ети ви малко подсказка, та дано имаме познал:\nМистериозният спасител, който пътува в багажника на колата, всъщност е заподозрян, който е избягал от охраняващия го полицай. А ето как става това: двамата пътуват в купето на спален вагон. Полицаят е заключил подопечния си с белезници за металната стълбичка на горното легло, където същият отдъхва. Използвайки падането на нощта, той успява да отключи белезниците с помощта на секретна игла, после с мощен плонж с краката напред избива стъклото и се изсулва през прозореца. После хуква яко дим и потерята с кучета така и не успява да го пипне.\n#2034835 - 14.02.2008 14:44 [Re: xanadu]\nТова са сцени от ЧЕРВЕНИЯТ КРЪГ с Ален Делон, Джан Мария Волонте и Бурвил!\nВътрешността на великолепен дворец. Туристите вече са си отишли отдавна. Възрастен мъж в дочени дрехи, шапка, кръгли очила и с леко прегърбена походка се вглежда в обстановката на залата. Тя му се струва някак близка и позната...\nЗапочва да се изкачва бавно по стълбите към стола, който е поставен най-отгоре, но изведнъж е пронизан от острото гласче на малко момченце:\n- Хей, не може да се качваш там! - казва то, гледайки го учудено.\n- Някога аз стоях на това място - отвръща мъжа сочейки стола.\n- Докажи го! - провиква се хлапето.\nМъжът бавно се качва до горе, после се навежда и започва да търси нещо зад седалището.\nИзважда малка кутийки и я отваря. От там се показва малко щ...че.\nЕ, това е лесно! Който познае да задава веднага, че "раб.врем" свърши за мен!\nРедактирано от Pazzini (14.02.2008 15:19)\n#2035114 - 14.02.2008 18:35 [Re: Pazzini]\nБраво, Паци! Както винаги точен\nДа не пропуснем и Ив Монтан в ролята на продажното алкохолизирано ченге. А "Червеният кръг" е дело на Жан-Пиер Мелвил.\n#2035467 - 15.02.2008 03:48 [Re: Pazzini]\n#2036078 - 15.02.2008 17:34 [Re: набабатихвърчилото]\nВчера гледах един филм, който ми беше любим когато бях на 25-27 години, но така или не можах да си го намеря за повторно гледане... Както и да е, вчера го гледах по една телевизия и отново ме разтрои...\nКола спира на бензиностанция. В нея са мъж на около 30-35 години и приятелката му - руса, силно гримирана, с кожено манто имитиращо леопардова кожа. Тя трескаво започва да рови нещо в чантата си, но...\n- Скъпи, имаш ли дребни? Искам да взема кафе - чурулика някак досадно тя.\nМъжът гледа напред през прозореца без като че ли да я чува. Жената повтаря въпросът си и той чак тогава той осъзнава, че не е сам в колата. Бръква баво и накак в унес в сакото си и изважда портфейл, който й подава. Жената излиза бързо и се насочва към малкото заведение до бензиностанцията.\nНашият герой излиза бавно от колата и се насочва към тоалетната. Вътре няма никого, а и е толокова тихо... Сълича бавно якето си и го закача до умивалника. Изведнъж погледът му се заковава в отражението му. Като че ли за първи път се вижда... Дълго гледа, а погледът му изразява някаква студена, гъста празнота, която не води към нищо смислено. Изпаднал е в някаква дупка, от която няма измъкване - поне не и за него. Вече е пробвал. Нищо не излиза - безразлично му е какво ще стане.\nИзлиза навън, а в това време до него паркира огромен тир, който вози големи дървени трупи. От него скача шофьор, който се запътва на някъде, но нашия герой го настига. Започват да говорят нещо... След малко ги виждаме в кабината.\n- Нямаш ли връхна дреха? - пита шофьорът.\n- Не,... всичко изгоря в катастрофата - казва героят ни, а гласът му е тих и унесен.\n- Отзад има едно старо яке, ако искаш облечи го. Защото там където отиваме е много студено.\n- Не, добре съм... добре съм... - като ехо мълви като мъжът.\nКамионът потегля. На бензиностанцията е останала само колата на героят - празна...\n#2037148 - 16.02.2008 21:51 [Re: Pazzini]\nЕ, подсказка ли ви трябва? Къде са киноманите, а?\nНякъде из филма героят го виждаме да свири на пиано, което е натоварено върху движещ се камион...\n#2037507 - 17.02.2008 14:19 [Re: Pazzini]\nАми, Пацо, той ако ти е бил любим като си бил на 20, то аз не съм бил роден ве\n#2037519 - 17.02.2008 14:43 [Re: Бодри]\nБодри, тук в този форум има хора два пъти по-млади от мен, но са гледали неща от 30-80-те години, които и аз още не съм гледал, така че извинения от този род не приемам. Смятам, че който обича киноИЗКУСТВОТО не гледа само това, което е направено сега - то и без друго в голямата си степен е един "ънтъртеймънт" Шъ извинявате за думичката, да не кажа боклук! Ха-ха\nМай само ти виташ тук през тези дни, а? Е, добре! Ще дам още един жокер, който за киноманите ще е достатъчен за разгадаване на филма:\nДжак Никълсън се казва!...\n#2038090 - 18.02.2008 07:04 [Re: Pazzini]\nЛюбим, любим, любим филм!\n#2038145 - 18.02.2008 10:17 [Re: deamon]\nТака е! Ти си на ред!\nРедактирано от Pazzini (18.02.2008 10:22)\n#2038152 - 18.02.2008 10:33 [Re: Pazzini]\nРазговорът се провежда във входа на стара кооперация. Героите са млада жена с екстравагантно (макар и небрежно облекло) и портиерката - чернокожа жена, която пуши. Жената споменава, че е дошла да види апартамента от обявата. Портиерката се учудва за това каква обява е била направена. Оплаква се, че хората идват и си отиват, а тя последна научава. Търси ключа за апартамента, но не го намира. Момичето е се разколебава и е на път да си тръгне, когато портиерката й дава резервния ключ. Момичето го взима, портиерката й хваща ръката през прозорчето и налудно казва "доста си младичка". Леко стреснато момичето си дърпа ръката и прави коментар "Луда жена!", тръгвайки към апартамента.\nПП: сигурно е даван като загадка, но не се сещам в детайли за сцена от друг филм.\n#2038405 - 18.02.2008 15:24 [Re: deamon]\nДа, давана е загадка от този филм (аз), но това не е никакъв проблем, доколкото се разбрахме помежду си преди време! Важното е някой да познае.\nЕ, понеже ми е любим филм - не устоя и този път!\nХайде пак да си ти или, който иска друк, щот' отлитам от работа - до утре!\nРедактирано от Pazzini (18.02.2008 15:26)\n#2038443 - 18.02.2008 15:53 [Re: Pazzini]\nНе е нужно да казвам, че това е филмът . Хех, и ти зададе любим филм преди това, чак ме е яд, че си се хабил за жокерите и никой не е отговорил\nДруг да зададе, на мен не ми е до задачки-закачки баш now\n#2042751 - 22.02.2008 21:54 [Re: deamon]\nТъй, ето една загадка и едно предложение:\nГрадска улица от стари времена. По улицата щъкат минувачи, файтони и автомобили. До тротоара е спряна истинска масивна латерна и латернаджията, въртейки усилно ръчката, изтръгва от нея звуците на печална мелодия. Върху уреда се е разположила маймунка, която събира любопитните погледи на претичващите наблизо деца.\nНевисок възрастен мъж с побеляла коса, светла шапка и костюм приближава с олюляваща се походка и се насочва по стълбището към съседния вход. Застава пред вратата, изважда ключ от джоба си и се опитва да го вкара в ключалката. Това трудно му се удава. Децата го гледат с нескриван интерес. Мъжът се усмихва, чуква с чукчето по вратата, но никой не отваря. Тогава опира длан о вратата, сякаш да преодолее силното люшкане, доближава пръсти до ключалката и с другата ръка най-сетне мушва ключа в дупката.\nИ предложението: нека всички съфорумници, които познаят резултата от тази или друга загадка и искат да участват в играта, ПЪРВО си намислят друг филм за следващата загадка, и ЧАК СЛЕД ТОВА обявят резултата. Иначе рискуваме нещата да зациклят както в случая с наш deamon!\n#2044056 - 25.02.2008 11:19 [Re: xanadu]\nДадено за ясно артикулираните ти претенции към хода на играта , дано потръгне! С една забележка - ничий/ ничия съм , даже майка ми внимава когато използва местоимения за принадлежност едно до друго с името ми\n#2044109 - 25.02.2008 13:41 [Re: deamon]\nС една забележка - ничий/ ничия съм , даже майка ми внимава когато използва местоимения за принадлежност едно до друго с името ми\nИх сега, не се засягай де, исках да формулирам някаква форма за съпричастност към форума, нищо повече. А чий/чия си, си е наистина лично твоя работа, стига да се разбираме тук и дружно да мелим брашното!\nЕто дзукерче: значи режисьорът, изпълнителят на главната роля и авторът на музиката към филма са едно и също лице, а в епизодична роля се появява и Бъстър Кийтън.\n#2044195 - 25.02.2008 16:05 [Re: xanadu]\n"СВЕТЛИНИТЕ НА РАМПАТА" на Чаплин трябва да е!\n#2044325 - 25.02.2008 18:56 [Re: Pazzini]\nТова е. Страхотен филм, и много тъжен. Давай, Паци!\nРедактирано от xanadu (25.02.2008 18:57)\n#2045123 - 26.02.2008 21:20 [Re: Pazzini]\nПаци ме помоли, та от негово име пускам тук нещичко:\nТой е малко над средната възраст, доста висок и изключително добре сложен, с очила, облечен в костюм, но като че ли коремчето му лекичко изпъква. Тя е чаровна дама на същите години, със светла коса и сини очи, разсеяна, леко смахната, но тази вечер е неустоима. Двамата танцуват много нежно и внимателно, като че ли го правят за първи път. Гледат се безмълвно и влюбено. Докато обикалят дансинга с танцова стъпка, той хвърля дискретни погледи встрани, запечатва в паметта си някоя и друга стъпка или фигура от танцуващите около тях двойки, и веднага я изпробват заедно с дамата му. От това и двамата се чувстват направо превъзходно, кажи-речи на седмото небе. В този момент обаче тя прави рязко движение с крака, и обувката й на високо токче стремглаво полита и тупва върху съседната маса ведно с оплелото се в нея парче бяла тоалетна хартия или просто някакво пешкирче. Това не е за сефте, преди танца други посетители от заведението вече са събирали от масите си парчета морски крабове от екзотичното блюдо, което тя си е поръчала.\n#2048338 - 01.03.2008 09:17 [Re: xanadu]\nМъжът е най-големият разрушител, терминатор и заличител в историята на киното, понастоящем обаче вместо с любимите си неща се занимава с админстративно-управленска дейност, а името на филма е...\nП.П. Ако има познал, продължавайте без мен, щото ще отсъствам a couple of days.\n#2050231 - 04.03.2008 14:54 [Re: xanadu]\nДа не би да е Арни в ИСТИНСКИ ЛЪЖИ?\n#2050750 - 04.03.2008 23:58 [Re: Pazzini]\nТц Не може да е...\nИ ма мен туй ми доде на акъла, ама го гледах 3 пъти танца - не йе туй\nДавай джокери веееее...\nПП. А на бас, че ше ни фърли пак в преди 80те\n#2050757 - 05.03.2008 00:01 [Re: Бодри]\nДа не е Джуниър?\nС туй изпъкващо коремче?\n#2051032 - 05.03.2008 11:15 [Re: duende]\nТанцуваха в истински лъжи\nтой се правеше на некъв шпионин\nи баш тогава налуха лошите и се забърка голямата каша...\nако паметта не ми изневерява, както обикновено...\n#2051118 - 05.03.2008 13:00 [Re: vg*]\nБе не е май Лъжите...\nДжейми Лий Къртис е тъмнокоса и тъмноока, а дамата от загадката - със светла коса и сини очи.\n#2051259 - 05.03.2008 16:43 [Re: duende]\nБе нали и аз това ви викам - не е Лъжите -> не е само дамата, много други несъответствия има\nСпециално прегледах 3 пъти сцената, за да съм сигурен\n#2051305 - 05.03.2008 17:51 [Re: duende]\nУф, посъживихте се, значи.\nНа мен пък ми гръмна харда, с всички произтичащи от това последствия, тъй че и заради това не бях много-много на линия. Но гледам, че здравата сте въртели филмите на Арни с изключение но тоя, дето е трябвало.\nИ все пак имаме познал в лицето на duende, филмът наистина е "Джуниър", а танцуващата лейди е самата Ема Томпсън!\nП.П. Само да поясня, че Арни в тази сцена трябва да е вече някъде в 6-ия месец!\nРедактирано от xanadu (05.03.2008 17:58)\n#2054058 - 09.03.2008 11:10 [Re: duende]\nПовелителю duende, като наш наставник и супервайзор, мисля, трябва по-честичко да контролирате подопечния ви форум, и тъй като познахте правилния резултат, моля вие да подемете щафетата, ако ли не, упълномощете някого от подопечните си да стори това. (Ама без моя милост, щото ми стана навик да съм щатен заместител тук, само дето не получавам възнаграждение!)\n#2054071 - 09.03.2008 12:00 [Re: xanadu]\nТакъв е животът. Дуенде надипли гъсти пачки от модераторство\nи драсна да си ги прахосва по Карибите. Ма това е тайна... шшшшт!\nЗа твой късмет паякът в ъгълЪ на форум кино\nе заклещен в мрежата и може да си общуваш с него.\n#2054183 - 09.03.2008 16:21 [Re: vg*]\nСъжалявам, напоследък бях малко зает. Ето и новата загадка от мен:\nТелевизионно студио. Екипът се готви да заснеме поредната емисия вечерни новини. Водещият оправя вратовръзката си и очаква началният сигнал а ефира. Той е видимо спокоен, но издайническа капчица пот се стича по страната му.\nСледва шапката на Новините и той е в ефир. Добър вечер, уважаеми зрители...\nИскам да обявя, че ще бъда уволнен от тази програма след две седмици заради лош рейтинг. Тъй като тази работата е единственото, което съм правил през живота си, реших да се самоубия. Възнамерявам да си пръсна мозъка в ефир точно след една седмица. Така че бъдете с мен следващия вторник. Каналът има точно седмица за PR кампанията, сигурно ще ударите висок рейтинг, най малко 50.\nЛека вечер, уважаеми зрители.\n#2054215 - 09.03.2008 17:19 [Re: duende]\n#2054223 - 09.03.2008 17:32 [Re: Hard Rock fan]\nНо по-топло топло до отговора не може да бъдеш.\nФилмът от загадката е "баткото" на Телевизионни Новини, появява се 10 години по-рано\n#2054246 - 09.03.2008 18:09 [Re: duende]\nГрешка на езика, исках да кажа "Телевизионна мрежа"\n#2054251 - 09.03.2008 18:14 [Re: Hard Rock fan]\nГолемият Network , който обяснява всичко за Телевизията в наши дни.\n#2054253 - 09.03.2008 18:19 [Re: duende]\nБез майтап, наистина си мислех за мрежата, но обърках заглавията.\nМного лесна загадка: група млади хора почти ритуално подпалват едни хартийки, които не е като да не са сериозни документи, а именно - повиквателни за армията.\nНещо повече: видимо щастливи от този си акт, се впускат в буйни песни и танци\n#2054296 - 09.03.2008 19:50 [Re: Hard Rock fan]\nЕееее, най-любимият "Коса". Трябваше един чех да отиде и да покаже на американците как се прави кино.\n#2054303 - 09.03.2008 19:56 [Re: pagane]\nТрябваше един чех да отиде и да покаже на американците как се прави кино.\nТочно, най-любимият "Коса".\nЕто го култовият момент:\nДавай следваща загадка\n#2054474 - 10.03.2008 01:10 [Re: duende]\nче ти кога не си бил зает?\nъъъъъъъъъ малко офтопик - на 16 ще гледаме балканското чудо\nда го видм как е ...\n#2054536 - 10.03.2008 08:56 [Re: Hard Rock fan]\nФилм, който гледах зяпнала от началото до края и обнадеждена, че все още има неопорочено от технологии кино.\nНа покрива, от комина, виси въже с клуп. "Погледни", казва тя, "направи го и никой нищо няма да разбере". И той го прави.\n#2058245 - 13.03.2008 22:13 [Re: pagane]\nМай пак боб ще Фърляме за тоя филм... Пу, че е чешки!\n#2058247 - 13.03.2008 22:14 [Re: xanadu]\nЖокерствам - има пряка връзка с тазгодишните Оскари.\nКаква е връзката - в следващия жокер.\n#2058663 - 14.03.2008 11:03 [Re: pagane]\nПряката връзка е "Джуно".\n#2058853 - 14.03.2008 13:54 [Re: pagane]\nхехе - Hard Candy\nАз бих се опитал да опиша една друга знакова сцена, свързана с насилствена трансформация на кумчо вълчо във Фаринели.\n#2059049 - 14.03.2008 16:42 [Re: duende]\nЕеее, това би било очевадно, а и, както вече казах, жал ми е за мъжете, които гледат тоя филм.\nА "хард кенди" е нещо, което трябва да се види. Само че си отделете 2 часа, в които никой да не ви откъсва от екрана.\n#2059241 - 14.03.2008 19:32 [Re: pagane]\nЕто и цитата от поредната загадка:\n"Този месец добавихме малка викторина към състезанието за продажби във фирмата.\nПърва награда е чисто нов Кадилак Елдорадо,\nвтора награда е комплект кухненски ножове.....\nТрета награда - Уволнени сте!\nТова е, успех!"\n#2059298 - 14.03.2008 20:42 [Re: duende]\nп.с. ако съм познал - некой да зема реда аз отивам за риба\nРедактирано от Дон Кихот (14.03.2008 21:57)\n#2061482 - 17.03.2008 21:15 [Re: Дон Кихот]\nмдааа... понеже явно познах загатката, а никой друг не щя да земе реда да не спирам влака\n...руса мацка сипра с БМВ на бензиностанция, пристига техника/бензинджия, мацката заръчва безоловен догоре, на въпроса дали да погледне маслото - тя отговаря че няма нужда - под наем е.... което много изненадва нашия човек, да дойдеш в Детройт и да си наемеш "биймър" а навън вали проливен дъжд, докато нашия човек избърсва предното стъкло явно я разпознава и започва да се прикрива, тя обаче въпреки това явно също го разпознава, слиза да си плаща горирото и го пита как се казва, имената явно не пасват, но.....\nнататък - жокери\n#2062693 - 19.03.2008 06:18 [Re: Дон Кихот]\nЕ, това ако не са Мел Гибсън и Голди Хоун в\nда не съм Пламен!\nРедактирано от Pazzini (19.03.2008 06:22)\n#2062766 - 19.03.2008 09:56 [Re: Pazzini]\nтълмо да се засиля да давам жокерчета\nсъвсем точно Паци\nп.с. ко стаа у оня другия форум, че не съм влизал там отдавна\n#2063890 - 20.03.2008 12:43 [Re: Дон Кихот]\nТака! Ето и моето предложение. Малко е дълго, затова съм посъкратил някои реплики, но същността според мен е запазена. И без това във филмите на режисьора е едно голямо плямпане, но затова пък какви филми!...\nСлед зашеметяващото представяне певицата посреща отбрани хора от публиката на коктейл. Разговаря по малко с някои от тях. В един момент съзира в огледалото пред себе си мъж, за който тя и не предполага, че ще е на премиерата й. Обръща се и възкриква:\n-\tО, Джими! И ти ли си тук?\n-\tДа...- отговаря той леко сконфузено, но усихвайки се – Тук има много хора...\n-\tАми да, нали знаеш как е в такъв случай. Хайде да отидем настрани.\nОтдръпват се до стената и дълго се гледат един други го някак изпитателно, но и с известно неудобство.\n- Много добре беше шоуто „Щастливата развръзка” – казва той с някаква лека насмешка в гласа си.\n- Искаш да кажеш „Щастливите развръзки” – уточнява тя.\n- Да де, да... „Щастливите развръзки”... Успехът те е променил.\nТя поклаща глава отрицателно като леко се усмихва гледайки го изпитателно.\nТой също се усмихва, после отново тягосното мълчание продължава. Като че ли няма за какво да си говорят, а някога са били заедно и са се обичали бурно и непредсказуемо.\n- Детето получи ли барабаните, които му изпратих?\n- Да! – отвръща тя – и подлуди всички с тях.\n- Е, нали ти е дете – саркастично отвръща той.\n- Той е и твое дете, Джими!\n- Шегувам се... – казва той и става сериозен – В известен смисъл се гордея с теб... но само в известен смисъл!\nТя също застава сериозно и кимва в знак на съгласие, но продължава да го гледа може би с някакво умиление – сигурно си е спомнила за отминалото безвъзвратно време и че не би могла отново да направи компромис.\n- Е, аз да вървя – казва той и се отдалечава към изхода...\nУспех в разгадаването!\n#2065872 - 22.03.2008 14:40 [Re: Pazzini]\nХей, къде сте? Жокер ли трябва?\nЕто: В действието се визира "Голямата ябълка"... по точно две големи ябълки!...\nИ още! Актрисата е дъщеря на певицата изпяла знаменитата песен "Под дъгата"...\n#2066683 - 23.03.2008 22:29 [Re: Pazzini]\n#2066828 - 24.03.2008 08:25 [Re: sarra]\nМдам, грандиозният Скорсезе, най-артистичният джаз и егати съчетанието Минели-Де Ниро в тоя филм .\n#2067717 - 25.03.2008 06:18 [Re: pagane]\nДа, така е! Който е на ред, да пише нова загадка! Извинявам се за закъснението, но два дена нямах интернет...\n#2070752 - 28.03.2008 12:59 [Re: Pazzini]\nгледам че никой не пише нищо за момента, така че да пусна нещо лесно и бързо\n"Каква е поуката? Любителите на кучета да не се женят за любителки на котки..."\nмисля че цитата е достстъчен за този як филм който вече е участвал тук из загатките със сигурност\n#2071227 - 28.03.2008 22:22 [Re: Дон Кихот]\nПредполагам, че си вдъновен от снощната прожекция по Fox Life на незбравимия Войната на семейство Роуз на Дани Де Вито.\n#2071355 - 29.03.2008 09:28 [Re: duende]\nмнооо ясно бате\nзатва казах, лесно и бързо\n#2072909 - 31.03.2008 19:54 [Re: Дон Кихот]\nЕеех, наш Дуенде пак замина в командировка на Карибите. С надеждата да изкрънкам от него някое мохито като почерпка заради заместването, пускам следващата загадка:\nМалка канцелария, разположена някъде на средните етажи на учреждението. В помещението унило седят тримата й постоянни обитатели – трима мъже в разцвета на силите си. Облечени са в сака, но по-скоро май симулират някаква дейност зад бюрата. Изведнъж единият бръква в чекмеджето, изважда бинокъл и отива до отворения прозорец, отдето съсредоточено почва да наблюдава нещо върло интересантно. Става и вторият, и той с бинокъл, и той се доближава до другия при прозореца и също започва да зяпа. Третият се прави на разсеян, уж нищо не е видял, но накрая не се стърпява, грабва и той неговия си бинокъл, и се присламчва към другите двама. Тримата захласнато наблюдават през биноклите... какво?\n#2073240 - 01.04.2008 06:33 [Re: xanadu]\nНякаква мацка, до колкото си спомням май!\nТова е от "Маневри на V етаж"... Загадката - малко по-късно, за да я измъдря!\nНо някой ако желае и има подготвена - да заповяда!\nРедактирано от Pazzini (01.04.2008 06:44)\n#2073297 - 01.04.2008 09:00 [Re: Pazzini]\nТъй, тъй! Ти си на ход.\n#2074448 - 02.04.2008 06:54 [Re: xanadu]\nНощта преди Коледа. Джордж се е завърнал в семейството си след едно странно изчезване при което е преживял и научил много за стойността и смисъла на живота. Той, жена му и едно от четирите деца, което е вземал на ръце, стоят до грейналата елаха. Около тях има изключително много хора, които са дошли да му върнат парите си, които преди време са изтеглили от фирмата му под натиск. Всички дават като се извиняват за стореното от тях.\n- Виж, Джордж! Виж колко много се събраха - казва един от служителите му и поднася огромна табла с натрупани при. Върху тях има и една книга. Джордж я взема и прочита на първата страница следното послание:\nБлагодаря за всичко, което стори за мен!\nИскам да знаеш, че когато човек има толкова много приятели,\nтой не е неудачник!\nС благодарност: Кларънс."\nЖена му прочита също това и го запитва:\n- Кой е този Кларънс?\nДжордж се усмихва и отвръща:\n- Друг път ще ти разкажа!...\nЧува се звън на камбанка от елхата. Детето възкликва:\n- Чуй тате! Звън от камбанка. Учителката каза, че когато чуем звън от камбанка, значи някой ангел е получил крила!...\n- Точно така, детето ми! Точно така!... Благодаря ти Кларънс!- едва чуто допълва той и се усмихва щастливо прегръщайки най-скъпото, което има и за което си струва да живееш - семейството!...\nТова е нещо старо и непреходно като филмова класика. Преди време в една тема бях писал нещо за този филм, а тя беше за Коледа...\nРедактирано от Pazzini (02.04.2008 06:55)\n#2074451 - 02.04.2008 07:11 [Re: Pazzini]\nДа, прекрасен филм!\nОтдавна не съм навестявала темата.Поредната лесна от мен:\n"Партито е във вихъра си.Шеметно красивата домакиня успява да подпали шапката на възрастна дама в лилаво с цигарето си, двама водят безсмислен разговор, красива жена на средна възраст говори на отражението си в огледалото, телефонен звън, един от гостите се опитва да се добере до телефона, лазейки и провирайки се между краката на добре почерпената тълпа....Някой се провиква, че полицията ще дойде скоро..."\n#2076082 - 04.04.2008 00:09 [Re: набабатихвърчилото]\nНямаше ли подобна сцена в "Закуска в "Тифани"?\nИмам някакъв смътен спомен, но съм го гледал толкова отдавна, че хич не съм сигурен.\n#2076158 - 04.04.2008 04:36 [Re: the beer hunter]\nИма, има, смътния спомен не е чак толкова смътен\n#2076471 - 04.04.2008 13:50 [Re: набабатихвърчилото]\nХм, значи е мой ред. Трябва да помисля.\nМоже би по-късно през деня ще се включа с нещо.\n#2076491 - 04.04.2008 14:42 [Re: the beer hunter]\nСъжалявам, че взимам редът ти :P Надявам се нямаш нищо против А по темата:\n"Мъжът се прибира вкъщи, пиян, облякъл се във фрак и смешен цилиндър. Приветства гостите на партито на жена му, която го гледа със зверски ококорени очи, и обмисля как да му откъсне главата, след като хората си тръгнат. Но той не се спира. След сума изпочупени чаши, бутилки и чинии... кулминацията е когато се качва на столче и препикава тавата с рибата."\nАко има затруднения, ще давам пояснения (Хоп, мерена реч)\n"Every man dies... not every man really lives" -- Braveheart\nКакво ще гледате тази вечер? Попитайте Cinemaniac\n#2076892 - 04.04.2008 21:44 [Re: Cinemaniac]\nеее... така е то... а накрая завършва висящ на полилей... който много кофти пада на хубавата мозайка\n#2078250 - 07.04.2008 00:14 [Re: Дон Кихот]\nПравилно Виждам в другата ми тема, че си споменал филма, само че защо не продължаваш темата с нов въпрос :P\nМоже и аз да я продължа, ако някой не го направи до след няколко часа :P\n#2078258 - 07.04.2008 00:34 [Re: Cinemaniac]\nВ случая намигването е от него, тъй като миналата седмица бе задал загадка свързана със същия филм.\nИ за да бъде легитимна и ясна работата - "Войната на семейство Роуз" е филмчето.\n#2078276 - 07.04.2008 01:49 [Re: the beer hunter]\nАмиии... факт е, не съм изчел цялата тема Затова, следващият е:\n"Забавен каданс, едно изпуснато по стълбите UZI засича на автоматична стрелба, и превъртайки се произвежда изстрели, които покосяват няколко свирепи терористи... всичко това, съпроводено от женски писък и широко отворена уста"\nХайде, да прочета предположения :P\n#2078409 - 07.04.2008 09:36 [Re: Cinemaniac]\nАми това, честно казано, не е сцена, а кадър от филм. Такива има сигурно няколко десетки. Май ще трябва и интуитивна секция на играта да отворим.\n#2078428 - 07.04.2008 09:58 [Re: xanadu]\nАми, че има много бозави екшъни има, ама точно с такава сцена не съм сигурен че са десетки :P UZI-то се превърта и стреля само, а не летящият герой, на който патроните никога не свършват... както и да е, ще пусна още една сцена, няма как да не се сетите:\n"Главния герой, в изтребител, стреля по терористите, които са на последния етаж на небостъргач"\n#2079080 - 07.04.2008 22:08 [Re: Cinemaniac]\nБате Арни, чичо Джим и колаборация номер три.\n(тоест "Истински лъжи")\n#2079098 - 07.04.2008 22:27 [Re: the beer hunter]\nТака, така Айде ново:\n"- Хесус, нали?! Дължа ти едно...\n- Дяволски си прав, че ми дължиш! Имаш ли си на представа к'во правят онези момчета с магазина ми сега?!\n- Спокойно, Хесус!\n- Спокойно?! Какво м**** му?! Опитваш се да ме успокоиш, говориш като бял!\n- Виж, Хесус, съжалявам...\n- И защо продължаваш да ме наричаш 'Хесус'? Да ти приличам на пуерториканец?!\n- Онова момче те нарече 'Хесус'...\n- Не ме е нарекъл 'Хесус', каза: 'Хей, Зевс!'... името ми е Зевс!\n- Да, Зевс! Като таткото на Аполон, връх Олимп... ЗЕВС! Да нямаш проблеми с това?!\n- Не, не... ни най-малко... карай към центъра... полицейския участък...\n- О! Браво! Т'ва е направо великолепно!"\nНа английски звучи маса по-добре, но все пак форумът е български, нека си пазим езика :P Та, от кой филм е той знаменит диалог?!\n#2079105 - 07.04.2008 22:32 [Re: the beer hunter]\nТака-а, да видим сега...\nПреди малко, докато скитах из "Тубата", попаднах на едно клипче, което ми припомни за един любим някога и вече почти забравен от мен филм (сигурно съм го гледал преди повече от десет години).\nДиалог (с монологичен привкус):\nНищо такова няма да стане, нека ти кажа как ще бъде.\nЩе си намериш работа, това ще направиш. Нещо малко и мизерно, нещо което "бивш" затворник като теб би могъл да получи - ще изхвърляш боклука или ще чистиш тоалетните в някоя закусвалня.\nИ ще се научиш да цениш тази работа, все едно че е злато... Защото тя Е злато! Да, Джак, ЗЛАТО!\nСЛУШАШ ЛИ МЕ?!!\nИ когато в края на деня голямата клечка дойде на проверка, ти няма да го гледаш в очите, ами ще гледаш надолу, ще гледаш пода... За да не видиш онзи страх.\nСтрахът, който ще дойде преди да му скочиш и да му смачкаш главата, карйки го да пищи и да се моли за живота си.\nЗатова ще гледаш в пода, Джак.\nВнимавай в това, което ти казвам, копеле тъпо!\nТой ще огледа помещението и ще каже: "О, пропуснал си онова петънце ето там. Боже, също и онова там! Ами това малко петънце тук?"\nИ ти ще прехапеш болката, и ще я задържиш в себе си!\nЩе бършеш, и ще бършеш, и ще бършеш, докато всичко не блесне.\nПетък вечер - прибираш си заплатата.\nАко можеш да го направиш, да направиш това... Значи можеш да бъдеш президент на "Чейз Манхатън", на корпорации!\nАко можеш това.\n- Не и аз, човече. Това са лайна, предпочитам да се върна в затвора.\n- Толкова по-жалко за теб, младок. Толкова по-жалко за теб.\n- Ти можеш ли, а?! Да вършиш такава шибана работа?\n- Ще ми се да можех.\n#2079111 - 07.04.2008 22:42 [Re: Cinemaniac]\nПффффф... това трябва да са Сам Л. Жексън и Брус "Спасителя на света 100пъти поне" Уилис в Умирай трудно последната част, нали?\nА филма на Хънтъра ми говори нещо, ама ... май само ми шепне\nМомчета, разберете се кой ще пуска загатката. Ако Хънтъра е познал последната, негов ред е да задава, нали?\nАко съм познал тази, единствената валидна остава на Хънтъра\n#2079115 - 07.04.2008 22:50 [Re: Бодри]\nУмирай трудно последната част, нали?\nА аз, че познах - познах, че беше мой ред - мой ред беше, че...\n#2079121 - 07.04.2008 22:59 [Re: the beer hunter]\nТой е писал, докато и аз съм писал, съжалявам че съм ти взел реда Умирай трудно: В истинския смисъл на думата, така е! Предпоследната, забележката беше уместна А относно загадката на Хънтър, това е диалога между Джон Войт и Ерик Робъртс, във филма (шедьовър) на Андрей Кончаловски - Влакът беглец (Runaway Train) Да не забравяме и присъствието на Ребека де Морни\nП.П. Давам реда си на Хънтър, задето така брутално го изпреварих предния път :P Ако той не иска, по някое време ще постна нова загадка!\n#2079131 - 07.04.2008 23:18 [Re: Cinemaniac]\nДа. "Влакът беглец"!\nЕрик Робъртс и Джон Войт събарят планини в тоя филм!\nСега вече наистина си ти!\n#2079139 - 07.04.2008 23:35 [Re: the beer hunter]\nайде стига сте си правили път де... от толкоз културни ора ше взема аз да мина първи, нищо че нищо не съм познал...\n#2079177 - 08.04.2008 00:54 [Re: Бодри]\nХахахахаха ОК, аз продължавам с:\n"- Винаги ще си имате проблеми да разнасяте труп нагоре-надолу... Затова най-добре ще е, да го нарежете на 6 парчета, които после да съберете заедно.\n- Кой по дяволите е този?!\n- Обаче не може да ги държите в хладилника, за да не ги намери майка ви, нали? Затова най-добре е, да ги дадете на прасетата. Държите ги няколко дена гладни, и после парчетата ще им се усладят. Трябва да обръснете жертвата и да й махнете зъбите, все пак грижи са нужни за прасетата. Може и после да свършите тая работа, ама едва ли ще ви се бърка в прасешки лайна, нали? Ще си ги хрупкат като солетки. Трябват ти около 16 прасета, за да приключиш тая работа на един път, затова се страхувай от човек който държи свинеферма. Могат да оправят човек тежащ 100 килограма, за около 8 минути. Което прави по 1 кг чисто месо, изядено от прасе за 1 минута. Оттам идва и израза 'Лаком като прасе'"\nАй, стига толкова, че стана непоносимо :P\n#2079235 - 08.04.2008 06:09 [Re: Cinemaniac]\nТухлата в "Гепи".\n#2079394 - 08.04.2008 11:26 [Re: набабатихвърчилото]\nна прескочикобила ли започнахме\n#2079457 - 08.04.2008 12:19 [Re: Дон Кихот]\nХмбаа... само си прехвърляте топката, пак съм аз тогава:\n"Разговор между млад адвокат и неговия ментор (също адвокат):\n- До колко да настъпя закона?\n- До толкова, че да не го престъпиш!"\n#2085673 - 16.04.2008 16:43 [Re: Cinemaniac]\nДа ней "Адвокат на дявола"?\n#2085701 - 16.04.2008 17:11 [Re: xanadu]\nМне, "ней" е той :P Много мъчна ли ви е загадката? Стои от... една седмица, знам ли...\n#2085727 - 16.04.2008 17:26 [Re: Cinemaniac]\nхехехехе - от една реплика ли искаш да я познаят всички....\nмай си повярва повече тоя път\n#2085789 - 16.04.2008 18:44 [Re: Cinemaniac]\nA сега - Фирмата?\nНе че съм 100 процента сигурен де... позната, ама не чак толкова реплика\n#2085799 - 16.04.2008 18:57 [Re: Бодри]\nАбсолютно правилно Джийн Хекман и Том Круз\nНе ми трябва всички да могат да отговорят, само тези които са наистина добри\nСамо че Бодри не продължава темата... може би щото не си сигурен?! Сега като ти потвърдих, ти си на ход\n#2085805 - 16.04.2008 19:07 [Re: Cinemaniac]\nИзчакай го малко, ще се обади.\nКихоте, стига си дъвкал човека, бре.\nИ друг път сме пускали питанки, страдащи от прекомерна обстоятелственост.\n#2085861 - 16.04.2008 20:06 [Re: the beer hunter]\n#2085987 - 16.04.2008 22:24 [Re: Cinemaniac]\nНе бях сигурен... нищо че съм го гледал 3 пъти май...\nХайде една лесничка от мен, намигване към една форумна приятелка\nВлак. Млад мъж и млада жена си слагат багажите на поставките над седалките...влака набива леко спирачки и багажите падат на земята. Клякат да събират разпиляното. МАцката вдига една снимка в рамка, на нея тя с възрастен мустакат мъж. Уплашено казва "ще ме убие!!". Младежът почва да я успокоява, но влакът пак набива спирачки... те губят равновесие и се строполяват - тя по гръб, той върху нея...\nПродължението в жокер\nЕто ви и сега един - филмът е лекичък\nИ друг : мацката е много готенка... ъъъъ, това длаи е жокер?\n#2086733 - 17.04.2008 17:55 [Re: Бодри]\nЖокер 1 : При изправянето мацката се издрайфва тихичо на рамото му.\nЖокер 2 : Тя е мнго красива мексиканка, отива при семейството си\n#2086839 - 17.04.2008 19:57 [Re: Бодри]\nЕеее, ни мъ кефити тьй кат ми мълчити... сега как да знам, че искате жокер?\nХАйде, на час по лъжичка, че да не вземете да се разотидете зарад мен\nжокер 3 : Бащата на мацката е винопроизводител ... мустакат, както всички мехиканци\nжокер 4 : Дядо и (почнах да изреждам фамилията май) е един от Големите Актьори на Миналия век основно\n#2087090 - 18.04.2008 02:01 [Re: Бодри]\nАми това си е трудничко :P Признавам...\nХайде единственото, за което се сещам е...\nСалма Хайек и Матю Пери - Бързата работа (дето я забремени в Лас Вегас, после се жениха, тралала, не си спомням)...\n#2087295 - 18.04.2008 10:19 [Re: Cinemaniac]\nБодри, много са ти хилави жокерчетата, нека ти покажа как се прави ( ).\nПети жокер: мъжът имаше летяща роля в "Матрицата".\n#2087338 - 18.04.2008 11:04 [Re: Cinemaniac]\nПореден жокер : Момъкът, продавач на шоколадови бонбони, остава няколко дена с мацката в имението на баща и лекинко се влюбва в нея\nПоследната вечер се напива с дядо и... и застава под прозореца да серенадира. Дядото стои скрит и го подканя. Цялата къща се събужда, мацката стои зад пердето и се чуди да светне ли, да не светне ли ламбата.\nДядото изпива квото има в чашите в ръцете му, пък отива да обясни на момъка, че мацката светва ламбата, за да му каже ДА.\nТой пее, пее... па тегли една дълга, фаща си багажа и тръгва.\nВече на хълма с гледка към долината и къщата, се обръща. ... И една лампа-звезда светва в тъмното. Сякаш наистина грее и тегли (много красиво направен момент). Той гледа, гледа... обръща се и продължава пътя си.\nАко до края на деня няма познал, ще почна с тежките жокери\nПП. Жокера на Хънтъра е "легитимен"\n#2087899 - 18.04.2008 22:43 [Re: Бодри]\nАми на вълна Киану Рийвс ("Улични крале" не беше лош :P сега се прибирам от него) ще кажа, че говорим за "Разходка в облаците"\nМного ме затрудни това, пфу :P\nСега няколко цитата:\n"Когато се напикаеш, известно време след това оставаш топъл"\n"Ако се ожениш за маймуна, трябва да свикнеш с миризмата на банани"\n"По-добре да те съдят дузина, отколкото да те носят шестима"\nВие сте! :P\nРедактирано от Cinemaniac (18.04.2008 23:16)\n#2098428 - 04.05.2008 23:20 [Re: Cinemaniac]\nТака и не разбрах, това твоето като загадка ли трябва да се приема? Ако да - вероятно ще се наложи да си преработиш въпроса според правилата на играта!\n#2099492 - 06.05.2008 13:37 [Re: xanadu]\nОт кой филм са следните цитати:\nТака трябва да е по-разбираемо :P\n#2099882 - 06.05.2008 19:29 [Re: Cinemaniac]\nДоколкото познавам установените правила, при задаването на нова загадка трябваше да се даде сцена от търсения филм, колкото по-подробна, толкова по-добре за познаващите. Всъщност даваха се загадки и с кадър от филма. Очевидно сега сме свидетели на нов етап в творческите попълзновения на съфорумника ни Cinemaniac, който обаче, като вижда, че каручката нещо не върви, е длъжен да я подбутва, а не да се ослушва. А пък следващия път, ако изобщо се добера до загадка, от мен очаквайте да ви опиша в подробности костюма на главния герой или да ви дам рецептата на лучената супа от въпросния филм.\n#2100628 - 07.05.2008 14:44 [Re: xanadu]\nПрибирам си "творческите попълзновения"\nВъпросния филм е We Own The Night с Робърт Дювал, Хоакин Финикс и Марк Уолбърг.\nИзвинявам се за нарушените правила, моля тези които ги спазват да продължат\n#2100713 - 07.05.2008 16:26 [Re: Cinemaniac]\nХайде сега, не се обиждай! Моето мнение със сигурност не покрива мнението на мнозинството, може пък другите да нямат нищо против. Имах предвид по-скоро да пуснеш и някоя сценка от този филм, или да дадеш други дзукерчета, та да върви каручката напред.\n#2100820 - 07.05.2008 18:35 [Re: xanadu]\nЕ хайде де, сега е момента да ни кажеш как се прави лучената супа, че се чудя кво да сготвя довечера...\nАма ако не искаш, да взема аз да задам?\nНекъф планинар се качва по много заснежен висок връх. Катери яко във виелицата, накрая стига върха, а там има някаква металка хралупа, леко засипана със сняг. Разбутва снега, отваря я - вътре някаква метална кутия. Вади от раницата си друга подобна кутия и я слага до първата. Вади от джоба си някакъв лист, оглежда се наоколо (наистина страхотна гледка), задрасква нещо на листа и го слага между 2те кутии). Затваря и леко заравя хралупката.\nНе исках да ви затруднявам, а тоя инак лек филм оня ден ме хвана нещо за гърлото... и леко постисна Дали остарявам?\n#2100822 - 07.05.2008 18:37 [Re: Бодри]\nНе остаряваш :P Просто филма е много добър и забележително трогагелен Аз със сигурност не остарявам, но още при първото гледане сълзите от емоция напираха!\n#2102214 - 09.05.2008 16:18 [Re: Cinemaniac]\nХайде де, Сине, давай отговора и поемай щафетата\n#2102679 - 10.05.2008 10:11 [Re: Бодри]\nФилмът се казва: "Ритни камбаната с финес" (брилянтно заглавие ), на английски - The Bucket List. Участват Джак Никълсън и Морган Фриймън, а въпросния човек от сценката е Том, асистентът на героя на Никълсън.\nСледващата лесна загадка е следната:\n"Нормална стая за разпити в полицейския участък. Задържания е с бяла риза и черна враторъзка, свалил е сакото си (или може би ченгетата са му го взели). Срещу него стои главния тип, който му чете 'обвиненията'. Зад него са другите два от 'екипа за бързо реагиране'. Разпитвания, след като изслушва обвинителя казва:\n- А какво ще кажете да ви дам едни среден пръст - изпъва средняка срещу събеседника си и продължава - и след това да си получа телефонното обаждане?!\nНа което другия отвръща:\n- Кажете ми, ***, за какво ви е телефон, ако не можете да говорите?!"\nВие сте! Много елементарно, но какво пък, сцената е велика!\n#2102935 - 10.05.2008 18:22 [Re: Cinemaniac]\nЕееее.... Киану в Матрицата Ти пък съвсем ни подценяваш\nКъде е ПАцо се чудя, не се е включвал от много време\nПодарявам правото на загатка на първия желаещ. Ако до 21ч БГ време няма желаещ, ше задавам аз Просто в момента не се сещам за никъф филм\n#2103193 - 11.05.2008 09:59 [Re: Бодри]\nХайде нещо лесно от мен:\nВ смрачаващата се вечер добре изглеждащ бизнесмен на средна възраст се прибира с луксозното си возило в дома си – огромно, но изглеждащо някак самотно имение, оградено с непристъпна висока ограда. Пред входа на къщата забелязва просната по корем човешка фигура, която като че ли изведнъж му припомня някаква ужасно неприятна случка от детинство. Излиза от колата, приближава се до тялото и под светлината на автомобилните фарове се опитва да го преобърне. Тогава изведнъж разбира, че става дума за марионетка в човешки ръст с клоунско лице и облекло.\nЗавлича я в огромния си кабинет, където я полага на едно кресло, и изведнъж забелязва, че от устата й стърчи червена ивичка плат. Дръпва я и бавно изтегля от устата на марионетката един ключ с абревиатура CRS…\n#2103233 - 11.05.2008 11:16 [Re: xanadu]\nГосподин Майкъл Дългас в "Играта" ?\n#2103240 - 11.05.2008 11:22 [Re: Cinemaniac]\nДаа, няма скрито-покрито за теб!\n#2103276 - 11.05.2008 12:18 [Re: xanadu]\nОК Продължавам с... хаха, това ще ви хареса:\n"Той е преподавател в училище. Стои си вкъщи и слуша една касетка, която трябва да го убеди че той е истински мъж. Ама истински. Или по скоро го поставя на изпитание гей ли е или не. Първоначално героя се държи мъжки, въпреки че е застанал като чайник. Касетката му прави забележка. Той малко се поразпуска, за да прилича на истински мъж. Но след това голямото изпитание идва. Зазвучава It's raining man и нашия човек се разкършва до такава степен, че започва да танцува из цялата къща.\nКато свършва песента, касетката разочарована от него, му казва че той е абсолютен, 100 процентов гей."\nРедактирано от Cinemaniac (11.05.2008 12:19)\n#2103370 - 11.05.2008 17:44 [Re: xanadu]\nХехе. Голям филм!\n"In & out", или\nСцената от филма на Франк Оз е учебник за комедиен скеч.\n#2103433 - 11.05.2008 19:27 [Re: duende]\nduende е голяма работа Усетил се даже, откъде ми е хрумнала идеята за загадката\n#2105226 - 13.05.2008 20:13 [Re: Cinemaniac]\nДвама мъже в бизнес костюми вървят по коридорите на офис сграда. Единият казва, усмихнат:\n"Толкова е сладък. Вчера го му правя закуска преди училище, отварям хладилника да извадя млякото, ей така - както съм си по боксерки и малкият идва, дърпа ме за ръката и вика:\n"Тате, наистина си свалил много килограми..." След това ме поглежда в лицето и добавя:\n"И всичко си качил на носа си."\n#2105797 - 14.05.2008 12:26 [Re: duende]\nОтдавна не съм посещавал форумът... Но както и да е!\nОтговорът ми "мирише" на КРАМЕР СРЕЩУ КРАМЕР. Един от любимите ми филми навремето. Там за първи път се "срещнах" и обикнах Мерил Стрийп... Дъстин си го любя отколе!\nТа, тъй де...\nРедактирано от Pazzini (14.05.2008 12:28)\n#2105808 - 14.05.2008 12:53 [Re: Pazzini]\nДобър пример за "актьорски" филм.\n#2105814 - 14.05.2008 13:09 [Re: duende]\nЕдна много лесна за киномани:\nМъж и жена в леглото след една нощ изпълнена с "чувства" споделят различни неща един за друг. Между другото и следното:\n- Често ли ти се случва да бъдеш с различни мъже? - пита той.\n- Не, но понякога - да!... Имам слабост към мъжете!...\nТой се усмихва и тя забелязвайки това допълва:\n- Знаеш ли? Аз съм жена със съмнителен морал! - многозначително се усмихва тя.\n- Какво значи да си със съмнителен морал? - пита той.\n- Да се съмняваш в морала на другите! - някак отнесено отвръща тя.\n#2105978 - 14.05.2008 16:24 [Re: Pazzini]\nДжордж Пепърд и Одри Хепбърн ? (или пък не... супер познато ми е, и всякакви филми прехвърчат в главата ми )\nРедактирано от Cinemaniac (14.05.2008 16:32)\n#2106051 - 14.05.2008 17:20 [Re: Cinemaniac]\nДалеч от Америка е... сниман!\nСамо да знаеш колко, ама колко близо е отговорът!!!\nРедактирано от Pazzini (14.05.2008 17:23)\n#2106062 - 14.05.2008 17:31 [Re: Pazzini]\nУсетих аз, че не е от США\nБрр... продължавам брейнсторминга, а с този твой "жокер" да не би да ме съветваш да си остана в границите на България?\n#2106586 - 15.05.2008 09:49 [Re: Cinemaniac]\nНе, не те съветвам!\nАбе, жокерче ще е необходимо май!\nФранция, Япония е той!\n#2106658 - 15.05.2008 11:01 [Re: Pazzini]\nГосподин Пацини С неговия хубав подпис\nДобре че не е "Нагасаки, моя любов" !!!\n#2108745 - 17.05.2008 14:33 [Re: Cinemaniac]\n"Кой е този филм?"\n#2108752 - 17.05.2008 14:41 [Re: Pazzini]\n"Детектив-сержант отива в дома на своя капитан (шеф на полицията) в малките часове, след полунощ. Разказва му вероятна конспирация свързана с корумпирани ченгета. Все такива, които и двамата познават. Капитанът, докато прави нещо за пиене, слуша историята на сержанта... докато е с гръб към него го пита:\n- Кой друг знае за това?!\n- Все още никой, но трябваше да се срещна с лейтенант детектив *** - отвръща той.\nВ този миг, капитанът се обръща и застрелва детектива право в сърцето.\nИздъхвайки, последните му думи към убиеца бяха:\n- Роло... Томази..."\nТова е лесно, да си призная, ама... Може пък да има хора, дето не го знаят\nRe: "Кой е този филм?"\n#2109011 - 17.05.2008 23:34 [Re: Cinemaniac]\nМного хубав, много!\nстрахотни актьори, страхотна история.\nХайде пак ти дай питанка -\nзнам ли кога ще надзърна...\n#2109170 - 18.05.2008 12:06 [Re: vg*]\nХехехе Всеки бяга от отговорност, хихих, но щом ми отстъпваш реда, ще задам нова:\n"Ядосан пилот на току що разбил се самолет, след като се е освободил от парашута на катапулта си върви към един неидентифициран летящ обект, също повален на земята. Викащ през цялото време, достига обекта отваря главния му люк и вътре вижда един нелицеприятен вид. Въпросния вид издава гадни звуци, мърда пипала (такива неща). Пилотът му вкарва един десняк в муцуната и казва:\n- Добре дошъл на земята! - след което сяда върху корпуса на поваления обект и си запалва една пура..."\n"Няма време!" -- глупавият часовник от "Минута е много"\n#2109274 - 18.05.2008 17:58 [Re: Cinemaniac]\nДа не е Лесли Нилсън в 2001: КОСМИЧЕСКИ ЩУРОТИИ (2001: A SPACE TRAVESTY)?\n#2109279 - 18.05.2008 18:05 [Re: xanadu]\nМмммммм, не е той\n#2109588 - 19.05.2008 10:57 [Re: Cinemaniac]\nкво става, тука още ли не са споменали за Уил Смит /то не мое само Брус Уилис да е/ дето за пореден път спасява света, докато гордо развява хамериканскиОт флаг на любимия им "Ден на независимостта"\nобаче и аз май ще се въздържа от задаване на загатка - нищо интересно не ми идва наум просто, скоро не съм се отдавал на тва изкуВство, така че - моля заповядайте\nп.с. @мод-а - май е време тая темичка да премине в "нова страничка", че да не тежи много на околните\n#2109634 - 19.05.2008 11:55 [Re: Дон Кихот]\nВсе галантни потребители тука Никой не ще да вземе думата\nАйде и аз ще се направя на интересен и няма да задавам загаДка\n#2109671 - 19.05.2008 12:41 [Re: Cinemaniac]\nДобре, ето една лесна:\nКомендантът на града и ординарецът му обхождат овошките в градината пред къщата и оглеждат реколтата. Комендантът е прехвърлил средната възраст висок напет мъж с мустаци, изглежда доста строг и всява респект. Ординарецът раболепно го следва и се старае всячески да угоди на началника си. Стигат до прасковеното дръвче, натежало от плод, и комендантът нарежда на ординареца да подпре най-увисналия под тежестта на сладките плодове клон с подпорка, и да хвърли извън оградата от телена мрежа някакъв камък, случайно озовал се под овошката. После се приближава до телената мрежа и игриво разклаща средната жица, при което закрепеният върху стоящото недалеч чучело хлопатар мелодично и подканящо задрънква... После комендантът се прибира в къщата, където го чака младата му жена. Тя е хубавичка, с тъмна, сресана на път по средата коса, угрижено лице и тъжни очи.\n#2109740 - 19.05.2008 14:08 [Re: xanadu]\nхм... "Крадецът на праскови"\n#2109768 - 19.05.2008 14:51 [Re: Дон Кихот]\nЪхъм! Но сега, като много познаваш, ти си на ред!\n#2109922 - 19.05.2008 18:12 [Re: xanadu]\nвъх... ся ма изловихте вече....\nduende идвай да заклИчваш темата\nа аз ще помисля нещо интересно, ако до довечера не съм пуснал, може пак да се "възползвате" от мойто благоразположение на духа\n#2109966 - 19.05.2008 18:52 [Re: Дон Кихот]\nайде да пусна нещичко и аз\nнякъде посред филма - следния диалог:\n-Имам нужда от повече светлина!\nНикога няма да го намерим по този начин!\n-Много е рано за това...\n/горния цитат ми е един от любимите /\nа филма завърша почти както почва с репликата:\n-И в случай че не ме видите...\nдобър ден, добър вечер и лека нощ.\nайде - вие сте\nмисля че тва няма да оцелее дълго\n#2110328 - 20.05.2008 08:44 [Re: Дон Кихот]\nа така - сега аз изпаднах в ситуацията, когато никой не ще да ми отговори\nили се правите на ударени или ви трябва жокерче ама ако ви теба ше си кажете\n#2110334 - 20.05.2008 09:09 [Re: Дон Кихот]\nГосподин Джим Кери в "Шоуто на Труман"\nПази жокерите за по-сериозни загадки :P\n#2110380 - 20.05.2008 10:05 [Re: Cinemaniac]\n#2110586 - 20.05.2008 15:47 [Re: Дон Кихот]\nЗагадката (извинете за закъснението, работа... ):\n"Пустинен ландшафт, тук там търкалящ се трън или пожълтят от припека храст. Прах, напичащо слънце, синьо небе с много малки облачета лишени от капка дъжд.\nУморено лице на младо момче гледа в далечината. Вижда задаваща се фигура, която е размита от маранята. Бавно приближаваща се, постепенно разкрива лицето си. Точно когато мистериозния мъж застава до момчето казва:\n- Ето, посвири малко на брат си! - и напъхва една хармоника в устата му.\nСтряскаща музика, показваща цялата ситуация. Момчето е с вързани ръце, а на раменете си крепи брат си. Последния също с вързани ръце, и прикачен с бесило към една камбана, под самотна арка насред пустошта.\nЗвученето на музиката обхваща зрителя и цялата сцена. Велика композиция. Докато слушаме, проследяваме погледа на братът. Поглежда към отрепките налягали около арката, всеки чакащ да се случи неизбежното. Със строг и изнемощял поглед, говорещ нещо с пресипнали устни, братът размърдва краката си, бута момчето и камбаната зазвънява!\nБавно, с облекчение и същевременно безпомощен, момчето пада в прахта, изпускайки хармониката от устата си..."\n#2110773 - 20.05.2008 20:30 [Re: Cinemaniac]\nХайде, давайте и другите, стига сте спали.\n#2110781 - 20.05.2008 20:57 [Re: xanadu]\nа другите що мислиш си пасуваме...\n#2110815 - 20.05.2008 21:47 [Re: Дон Кихот]\nЗнаещите пасуват, незнаещите мълчат... до къде ще я докараме така??!!\nДа дам жокер аз,а? Уестърн е\n#2110853 - 20.05.2008 22:28 [Re: Бодри]\nпреиграваш ми... момче...\n#2110940 - 20.05.2008 23:49 [Re: Дон Кихот]\nХайде де, лигава работа Отговаряте и питате Накрая ще почна да задълбавам в цветове на дрехи и скъсани копчета по дрехите на героите, та да видим дали така ще се кикотите от страни\n#2110964 - 21.05.2008 00:31 [Re: Cinemaniac]\nИ аз туй викам - лиггюфци\nАз не знам филма, та затуй не мога да отговоря... само ръся слюнка, та да прескочим на нещо, дет знам\nИзвинявайте, съ-киновци, не искам да обидя никого\n#2110971 - 21.05.2008 01:01 [Re: Бодри]\nХахаха... Бодри, сигурен съм, че знаеш филма, стига си си близал показалеца\nА като ви е трудно или ви понамързява да пишете нови загадки, не се притеснявайте, отговаряйте на тия, пък аз ще намирам по 5 минути да списвам нова. Като ви видя, че сте много знаещи, ще си пусна ноктите с най-злите сценки, дето трябва да си гледал един филм 101 пъти И не, няма да ви дам пример с приключенията на Понго и Пердита, не търсете уловка в думите ми\n#2111136 - 21.05.2008 11:01 [Re: Cinemaniac]\nХайде, прежалих се, "Имало едно време на Запад" на великия Серджо Леоне с Клаудия Кардинале, Хенри Фонда, Джейсън Робардс, Чарлс Бронсън и компания. А Хармониката свири ли, свири...\nАко съм познал, новата загадка след малко!\n#2111141 - 21.05.2008 11:11 [Re: xanadu]\nХахаха, разбира се че я позна! Значи ти ще питаш този път, добрее... само един въпрос: Защо остави г-н Хармоника на последно място от изброените :P ?\n#2111162 - 21.05.2008 11:31 [Re: Cinemaniac]\nАми избрах най-малкото зло за накрая, както посъветва капитан Джак Обри в "Господар и командир"... но това на майтап, разбира се. Просто изредих актьорите както са изписани на обложката на ДВД изданието, и там г-н Хармоника за жалост е последен.\nДвама мъже си чатят в някакъв сайт за запознанства. Единият е почти на средна възраст, но по-скоро изглежда млад и красив, тип интелектуалец, с кестенява коса и светли очи, но има един проблем, той в чата играе ролята на готина мадама, която се опитва да съблазни другия. Той пък е облечен в бяла престилка, явно докторче, висок и също на средна възраст, но младеещ, мургав, с тъмна коса и очи, и очевидно много е загорял или просто много обича жените, понеже дотам се възбужда от прямите и еднозначни подкани на другия, че спуска щорите в стъклената кабинка, в която е работното му място, за да може да се разпищоли мъничко. Накрая първият му чуква среща за утре в Аквариума, представяйки се за хубава, сочна и дашна блондинка на име Анна.\n#2111175 - 21.05.2008 11:44 [Re: xanadu]\nПредставящият се за жена, с кестенява коса и светли очи е г-н Джъд Лоу, а мургавия с престилка, достатъчно перверзен, че да си спусне щорите е г-н Клайв Оуен!\nГоворим за Closer където на тези двамата им партнират две очарователни жени: Джулия Робъртс и Натали Портман... хубав филм, но много... изневеряващ\nСледващата загадка, малко по-късно\n#2111184 - 21.05.2008 11:58 [Re: Cinemaniac]\nДобре, браво, ти си!\nСамо едно предложение: понеже вече става все по-ясно, че за теб почти не съществува неразгадаем филм, предлагам да изчакваш поне половин-един ден, та и някой друг да опита да си пробва късмета, преди да отговориш. Но всъщност ти решаваш!\n#2111197 - 21.05.2008 12:20 [Re: xanadu]\nТака направих предните няколко пъти: Крамер срещу Крамер, Крадецът на праскови, просто ги прескочих\nИнтересно ми е да има и други въвлечени в играта\nА сегашната загадка е следната:\n"Мъж на средна възраст, способен прокурор, слиза в мазето на къщата си. Облечен по домашно му, тъй като е уикенд, и не е на работа, но имащ да свърши нещо по къщата, в мазето той търси кутията с инструментите. Намира я, отваря за да вземе нещата които му трябват и докато ровичка намира един чук. Очите му се разширяват, тъй като върху чука има съсирена кръв и няколко полепнали руси косъма. Инструмента е в кутията от доста време, но той го намира чак сега...\nУплашен, той изтичва към мивката, където измива старателно (поне до колкото водата ще му позволи да отмие кръвта) чукът. Точно когато започва да го бърше в един парцал, мъжът вижда силует на стълбите, по които се слиза в мазето. Разпознава жена си. Погледите им се срещат, нейният поглед се отклонява към ръцете му, където той все още държи измития чук..."\nНай-сетне, обедната почивка дойде. В жегата, отивам да търся храна!!!\nП.П. Ще съм радостен ако тук ви трябват жокери :P\nРедактирано от Cinemaniac (21.05.2008 12:22)\n#2111454 - 21.05.2008 16:59 [Re: Cinemaniac]\nХе, че то е много просто - НЕВИНЕН ДО ДОКАЗВАНЕ НА ПРОТИВНОТО.\nСамо че няма да мога да измисля загадка май - мързи ме в моменТо...\nНякой ако иска - да задава!\n#2111466 - 21.05.2008 17:10 [Re: Pazzini]\nТебе не визирах, да искаш жокер\nМда, верен отговор (разбира се)! Пацини, все с някой филм ще те хвана\nРедактирано от Cinemaniac (21.05.2008 17:11)\n#2111480 - 21.05.2008 17:26 [Re: Cinemaniac]\nЕ, ако е някой нов - със сигурност!\nТам съм гола вода!\nЩо нямам вече никакво, ама никакво желание да гледам "нови"!... Само не казвайте, че е от ЕГНе-то! Тук то те играе никаква роля!\n#2111490 - 21.05.2008 17:31 [Re: Pazzini]\nАми що... много рядко се прокрадва някой добър нов филм. Все тематични драми или политически ориентирани бози, които леко засягат публиката. Не ти е от ЕГН-то (нали не си над 50 )\nВ една друга тема ме попитаха, защо препоръчвам все стари филми (не много от тях са преди 80-те, но като цяло не са нови)... не исках да отговоря, но най-баналния респонд би бил следния:\n"Щото филмите тогава са стойностни, добре направени и има какво да се види. Не само актьорска игра, сюжет, решения от страна на режисьора, операторско майсторство, музикална композиция..."\nПацини преди време спомена за това, че не откриват топлата вода, ясно е, преправят сюжетите, и изпълненията са на нови актьори. Не че няма талантливи такива, явно липсват изискващи режисьори. И сега вече похватите са по-различни - което води до бозави филми и липса на интерес от киноманиаците, не само тези на преклонна възраст, плашещи се от ЕГН-то\nП.П. Разчитам на чувството за хумор на Пацини!\nП.П. 2 Време е да напускам офиса, благодаря, хахаха!\n#2111932 - 22.05.2008 08:39 [Re: Cinemaniac]\nВ това дъждовно утро, освен да ви задам една загадка друго не мога да направя за приповдигане на настроението (спи ми се, след интересна вечер, леко съм гладен и трябва да се разсея)\n"Възрастен човек си обикаля из стаите на къщата. Постоянно я по коридорчетата, я влиза във всекидневната или кухнята. Всичко това, го следим през очите на един мрачен субект, който наблюдава стареца през прозореца. Опитва се да влезе незабелязан в къщата и да го нападне.\nОбикаляйки известно време, поглеждайки през прозореца, субектът най-накрая успява да влезе. Вади нож и се запътва по коридора на къщата в търсене на жертвата. Открива го в една от стаите, но старецът внезапно се завърта с насочен пистолет към престъпника:\n- Типично за макаронаджия! Носи си нож при престрелка!"\nЗа Пацини това ще е лесно :P Ако е толкова нетърпелив, може да ме информира на ЛС Пък другите да се мъчат, ахахахаха!\n#2112048 - 22.05.2008 10:37 [Re: Cinemaniac]\nтва ми е познато...\nп.с. хора - давайте да почваме нова тема, че тая стана огромна следващия познал - направо да пише загадката си в нова тема\n#2112055 - 22.05.2008 10:46 [Re: Дон Кихот]\nАми, не е "Две димящи дула"\nКогато зациклите напълно, свиркайте, ще пускам жокери\nИли просто може да попитате Пацини това пак си е жокер, обади се на приятел, хаха\nП.П. Дон Кихот е прав. duende, може ли малко съдействие в "разцепването" на темата Моляяяя!!\nБрой показвания: 24201\nGenerated in 0.236 seconds in which 0.053 seconds were spent on a total of 13 queries. Zlib compression enabled.


Заради видимите си прояви кожните проблеми могат да навредят на самочувствието и връзките с хората, както на лично, така и на професионално ниво. За да подобрим ежедневието на пациентите, страдащи от видими кожни състояния, създадохме студио за коригиращ грим в Термалния дерматологичен център La Roche-Posay, благодарение на тясното ни сътрудничество с дерматолози и козметици. Тази инициатива вдъхновява много болници по света да предлагат подобни програми.\nВ хармония с външния вид\nПрез 1994, стартира работа Козметичното студио за коригиращ грим в градчето La Roche-Posay, във водещия Европейски център по термална дерматология. Това е част от цялостен проект, който цели да помогне на пациентите да се научат да са щастливи с това, което са и по-добре да се справят с техните кожни проблеми.\nДостъпно напълно безплатно за посетителите на СПА центъра, тези студия са насочени главно към хора, страдащи от видими несъвършенства. Козметици им показват техники за нанасяне, помагат им да изберат правилния цвят за тяхната кожа и отговарят на въпросите им. Дерматологични лаборатории La Roche-Posay подкрепят тази инициатива по два начина: като осигурява грим серията си от продукти с висока поносимост (очи, устни, нокти и фон дьо тен), подходящи за чувствителна кожа, богати на пигменти и лесно нанасящи се - за оптимално прикриване на несъвършенствата; както и подкрепя финансово откриването на такива студия по целия свят.\nВъзстановяване на самочувствието с помощта на експертни съвети\nЗачервяване, белези от акне, изгаряния, странични ефекти от лечение на рак, витилиго, лентиго и др.\nЧесто е трудно да си представим колко голям ефект имат видимите кожни несъвършенства върху общуването с други. Белезите са не само физически, но и психически.\nЗатова уроците по нанасяне на грим, водени от гримьори и козметици, обучавани с психологични аспекти, целят да помогнат на човек като цяло - от естетична и психологична точка. Научаването на техники за нанасяне на коригиращ грим за скриване на несъвършенствата е само първата стъпка. Целта е да продължим отвъд, за да може човек да възприеме себе си и да изгради самочувствието си. Като място за слушане, споделяне и учене, тези студия са създадени, за да помогнат на пациентите да се чувстват по-добре, както и да подобрят начина си на живот и социалните си умения.\nВ определени случаи този процес може да бъде провеждан и в помощта на индивидуални или семейни посещения при психолог.\nДо днешна дата съществуват 90 студия за коригиращ грим по целия свят.\nНякои от най-големите болници и клиники по целия свят стартират програми за коригиращ макиаж на основата на модела, иницииран от La Roche-Posay.\nИзточник : Conseil National des Etablissements Thermaux – Франция


Топло и слънчево ще бъде днес - DenNews.bg\nТопло и слънчево време обещават за днес синоптиците. Над по-голямата част от страната максималните температури ще са между 19 и 24 градуса. В София, максималната температура ще е около 19 градуса. Само в Източна България, в първата половина на деня ще се задържи предимно облачно, на много места с превалявания, но по-късно и там валежите ще спрат, а облачността ще намалява.\nНад Черноморието ще бъде предимно облачно. На много места ще има превалявания. По-късно през деня валежите ще спрат, а облачността ще намалее. Ще духа слаб северозападен вятър. Максимални температури 19-21 градуса, близки до температурата на морската вода. Вълнение на морето ще бъде 2-3 бала.\nНад планините облачността ще намалее. Ще духа слаб, по високите части умерен северозападен вятър. Максималната температура на височина 1200 метра ще бъде около 15 градуса, на 2000 метра – около 9 градуса.\nВ следващите дни обаче се очаква промяна на времето с повече облаци, валежи и понижаване на температурите. Източник: manager.bg\nМъж откри мумифицирано тяло в необитаваната си вила\nКлиенти пребиха таксиметров шофьор на пътя Кюстендил-София\nКриси е убита с камък, не е имала шанс да оцелее


Уест Хям – Кардиф : Прогноза – Безплатни Футболни Прогнози\nУест Хям – Кардиф : Прогноза\nФутболна прогноза за Уест Хем – Кардиф, среща от „Англия Висша Лига“ . Проверете в следващите редове анализирания залог и обоснованата футболна прогноза за днес.\nУест Хям вкара грандиозна контраатака с 3: 0 над Нюкасъл в събота, като вкара с три от четирите си удара в целта на „Св. Джеймс Парк“. Сега, когато се връщат у дома, те се надяват да спечелят само третата си победа за сезона на Лондонския стадион.\nКардиф са впечатлили вкъщи при завръщането си в Премиър лийг, спечелвайки три от последните си четири, но на път те са спечелили само една точка от 18 на разположение. Освен това, те са загубили последните си шест срещи с Уест Хем.\nСлед победа в последния кръг, домакините ще са уверени в този мач и ще вземат трите точки.\nУест Хям с коеф. 1.66 **\nУотфорд - Ман Сити : Прогноза\nУотфорд – Ман Сити : Прогноза\nБорнемут – Хъдърсфийлд : Прогноза


Пирамидите на света. Каква е тяхната роля във времена на глобални катаклизми?|Калейдоскоп от факти 5 Пирамидите на света! Неизвестни страници от историята открива за цялото човечество уникалния международен изследователски проект "Калейдоскоп от факти". Пирамидите на света. Каква е тяхната роля във времена на глобални катаклизми?|Калейдоскоп от факти 5\nРусский English Español Čeština Slovenčina Română\nВ неделя, 13 декември 2020, на живо на канала на АЛЛАТРА ТВ ще се състои петата поред онлайн конференция на проекта "Пирамиди. Технологии на древността".\nКак да се обясни, че пирамидите се намират не само на повърхността на Земята, под земята и под водата, но и на други планети в Слънчевата система?\nВ какво е тайната и предназначението на пирамидалните комплекси?\nКаква тайна пази Кайлас?\nКлиматичните катаклизми и тяхната цикличност.\nИма ли човечеството шанс за спасение?\nЗащо бъдещето на цивилизацията зависи от всеки от нас?\nНа тези и други въпроси ние ще се постараем да отговорим заедно със специалисти, учени и изследователи от различни научни направления.\nНачалото на конференцията ще се състои в 14:00 часа (GMT). Каним всички заинтересовани хора за съвместно търсене на правилните отговори на неразрешените въпроси. Дошло е времето да върнем истината на хората!\nКакво обединява всички пирамиди на света и Кайлас?\nПредупреждението на пирамидите! Смяна на цикъла от 12 000 години. Началото на катастрофите!\n#пирамидитенасвета #пирамиди #калейдоскопотфакти #кайлас\n12 май 2021 271\n07 април 2021 4952


Вятър и валежи по Черноморието. - Виа Понтика\nВятър и валежи по Черноморието.\nОт viapontika.com\tМай 18, 2022, 09:13 EEST 0 Comments\nПрез деня на много места ще има валежи, временно интензивни и придружени от гръмотевици. След обяд валежите ще спират, най-късно в Южна България. Максималните температури в повечето райони ще бъдат с около 10° по-ниски, в сравнение с вчера, от 15° до 20°, на места в Южна България – до 26°.\nПричина за рязката промяна във времето у нас е добре изразен студен атмосферен фронт, който преминава през Балканите. На картата се вижда разположението на валежната зона, свързана с него утре. Освен на Балканите, валежи ще има и на Британските острови, в Нидерландия, Дания. В по-голямата част от Европа, която остава под влиянието на обширен антициклон, ще бъде слънчево, а в страните от Западна Европа – и по-топло от обичайното за сезона.\nТагове: време дъжд\nВалежи и силни гръмотевични ...\nОбластният управител на Бурга...


barbie_boby - Vbox7\nБлагой раздвижва умовете на Съквартирантите с логическа задача - Big Brother: Most Wanted 2018\nРевността на Златка не е нищо в сравнение\n15 561\t· 17.11.2018\t 15 561\n0 Опасни връзки\nBig Brother събира, но Big Brother и разделя. За първото питайте семейство Петканови. Драмите, които Златка Райкова вижда около връзката им в Къщата, ни подсетиха за истинските проблеми, които съквартиранти сами си създадоха в Къщата.\nСекс, изневери, изкушения... вижте какво си припомнихме!\nЖени Калканджиева, Тачо и Зорница Линдарева\nВ може би най-опушения и миришещ на алкохол сезон на риалитито скандалите и ревността по тази ос бяха впечатляващи. Жени нарече Линдарева пошла и лекомислена.\nХубавата Елена, Мъро и Миро\nМъро бе в основата на края на брака между Елена и Миро. И това се случи под покрива на Къщата. Е, Мъро и Елена не са заедно днес, но това не променя факта, че са достойни за нашата класация.\nРичи, Розмари и Фредерик\nЕ, последният не беше в Къщата, но името му се споменаваше неведнъж. Как са се развили нещата с връзката на красивата Розмари, не знаем, но е факт, че тя продължава да е в София и да се вижда с Ричи.\nСоня Немска, Иванина и Денислав\nСоня не беше в Къщата, но фактите са си факти, а рогата - рога. Денислав се опита да обясни, че го прави само заради шоуто, но... В края на краищата Соня не спря да вика "Иванина е боклук" на финала на шоуто.\nЗлатка Райкова, Благой Георгиев и Емануела\nВъпреки че засега такава линия не се развива, преди време в предаване Емануела разказа как с Благой са се сваляли, целували. Само до секс не се стигнало.\nbrother· жени· любов· соня· немска· раздели· емануела· зорница· big· райкова· калканджиева· златка· линдарева·


Меле на "Иван Вазов", карат се кой е виновен СНИМКИ\nКатастрофа спира движението по улица "Иван Вазов", спорят час и половина чия е вината, сигнализираха читатели на "Марица".\nМлад шофьор карал автомобил "Субару" с нормална скорост, когато черно БМВ, изскочило от улица "Одрин" и се натресло в него. БМВ-то е управлявано от около 40-годишна. За късмет никой не е пострадал, но БМВ-то е напълно изпотрошено. Мелето е станало около 13:30 днес, а от КАТ се отзовали чак в 15 часа.\n"Чакаме 1 час и 30 минути да дойдат катаджиите и се пържим на жегата, защото жената твърди, че аз съм виновен да се блъснем, а аз твърдя обратното", разказа момчето със Субаруто пред наш репортер. То обасни, че той е спазвал ограничението и не е очаквал жената, която била шофьор от 23 години да изскочи и да се натресе в неговата кола.\nДвижението по централната улица все още е затруднено и се разпитват свидетели на ПТП-то.\nулица иван вазов катастрофа